text:
Ñalawma gooɓe jiile yuɓɓinanooma e nguurndam Ceerno Suleymaani ñalnde hoore biir (altine) 4 noowammbar (jolal) 2017 to CICES Ndakaaru e gardagol Seneraal Usmaan Kan. Yuɓɓini joɗnde ndee ko fedde Suleymaani Baal. Tiitoonde ñalawma oo ko « Filñitere Fuuta e hitaande 1776 e binndanɗe mum » Ceerno Suleymaani Baal, yahdiiɓe e Almamaagal. Kewu nguu waɗi ko e teddungal Makki Sal, hooreejo leydi Senegaal. Njaatigi ñalawma oo noon ko Mustafa Kan, meeɗnooɗo wonde goforneer, mawɗo galle Ceerno Suleymaani Baal en hannde. To bannge hooraagu teddungal kewu nguu, toɗɗe njani ko e Ceerno Madaani Taal, Aamadu Muktaar Mboh, gardinooɗo njuɓɓudi Unesco e Galle Baalɓe to bannge Muritani. To taabal yeewtooɓe, fotde 11 ceerno ina mbinndanoo e doggol hee. Gooto e maɓɓe fof dañii ko yeewtani jamaanu ngarnoongu nguu, gila e golle Suleymaani Baal haa e kewkewe maantiniiɗe, baɗnooɗe e nder lefol almameeɓe.
Ñalawma oo. Golle ñalawma ɗee puɗɗii ko 9w30h, ɗe njoofoyi ko takkusaan, 17w 00 h. Caggal nde hoɗɓe mbismaa e nder CICES haa njooɗodii, ko gaaci konunkaagu ndewi heen, ngutti duubirgol Senegaal. E teskaade gardiiɗo Fedde Suleymaani Baal to Senegaal ko Seneraal e nder konunkaagu Senegaal. O wiyetee Ko Seneraal Usmaan Kan. Caggal ɗuum ko Quraana tedduɗo rewi heen e ɗemngal Mohammed Waduud Jah. Seneraal Usmaan Kan waɗi bismaango feewde e yimɓe nootitiiɓe ɓee, e ɗemngal Farayse e Pulaar. Nde o rowi, fawii heen ko haalannde mawɗo Mustafa Kan (Farayse e Pulaar) kono ko e mbaydi wideyoo. Sokna Roxaya Faal ari, loowi rogere mum e ɗemngal Farayse : filñitere Fuuta e 1776: dillere tuugnorde wonande daartol Senegaal. Ceerno Mohammed Saydu Bah noddaa, ari, nanngi lowre mum e ɗemngal Pulaar laaɓɗo cer. Tiitoonde makko wonnoo ko: Fuuta Tooro e darorɗe teeminannde 18ɓere e maale filñitere. Taahiiru Faal waɗi haalannde mum ko e wolof. O nanngi ko Duɗal Xaali Amar Faal to Pir gila e wonde ngal eɓɓoore renndo haa e caragol nanalla maggal e nder jookli winndere ndee. Seneraal Usmaan Kan ƴettiti konngol ngam anndinde jamaanu nguu jaale mawɗe gonɗe ɗoon e nder nokku oo e yettorde waɗnooɓe golle e balle tiiɗɗe haa ñalawma oo dañi waɗde no wayi nii. Ceerno Iba Deer Caam fotnoo ko bilde, sigga walla segga denndaangal haalaluuji kaalanooɗi ɗii, sufa heen binndanɗe potɗe naftoreede hannde e jamaanu mo ngon-ɗen oo. Iba Deer Caam haali darnde Suleymaani Baal, juutnii e manoore mum, ŋarɗugol darnde mum e faayidaaji ɗi rokki Senegaal. O yetti Fedde Suleymaani Baal Senegaal sabu fiɓnde nde jogii e yuɓɓinde ñalawma bayɗo hono nii. O sakkitorii ko waɗde wasiyaaji wonde Suleymaani Baal ko ngalu ndenndaangu wonande winndere ndee e kala kadi mo o woni ceerno mum, jaɓi rewde e jamirooje makko ko aldaa e puural, dawataa bonngol, dawnataa bonngol. To bannge Ceerno Mammadu Yuuri, fotnoo wonde tiitoonde jolannde mum ko : Ceerno Suleymaani Baal e yiyannde laamu/ Suleymaani Baal ko moƴƴitinoowo, ko wage jiyoowo ko arata. Faayiida mum tan, caggal Ceerno Iba Deer Caam ko Ceerno Abdul Malal Joop. Ceerno Abdul Malal Joop haali ko e Pulaar laaɓɗo mo waɗtaaka ndiyam. Nde o huufi haalirde, o jolani jamaanu njooɗiingu nguu ko e laamu almameeɓe, ngooroondi e golle. O rokkii yimɓe humpito heewngo sanne hay so tawii fanniyankaagal makko ɓuri yahrude ko to golle Sheek Muusaa Kamara mo Ganngel. Nde o rowi konngol, hawri ko e naatgol Ceerno Umaar Jum e nder nokku oo. O bismaa, o jooɗii, o rokkaa konngol. O haali ko e ɗemngal Farayse. Tiitoonde makko ko: Miijo Suleymaani Baal : hol no ngo hesɗinirtee hannde oo ? O ruttitii e ko o haalnoo e miijo Ceerno Suleymaani Baal e jaayɗe binndaaɗe gila e duuɓi, o waɗi yeruuji e Senegaal, o sakkitorii eeraango. Lomi yolnde caggal ɗuum ko ceerno Abdullaay Dooro Soh, ɓurɗo hollude wonde Ceerno Suleymaani Baal, wonaa janngude ɗum Quraana, gannde goɗɗe walla yilloyaade nokkuuji goɗɗi ngaddani ɗum jogaade ɓernde nde jogii ndee, walla daraade darnde nde darii ndee. E wiyde makko, mo ena yiɗi faamde darnde Suleymaani Baal ndee e pellital mum, ko maa faama tawo faayidaaji ɗiɗi ɗowɗi fuutankaagu biyeteeɗi: gacce e pasiraagal. Nde Sohyel rowi haalannde mum Farayse e Pulaar ko Ceerno Njawaar Kan naati dingiral. Lowre makko ko “ mutal naange lefol almameeɓe e sababuuji mum nder e boowal ”. Hay so tawii o wonaa ceerno dartoriiɗo jannginde, ko o cakkitinteeɗo, e no o wiyri, o haalanii yimɓe ko deeƴata e hakkillaaji mumen.
Ko Ceerno Mammadu Yuuri Sal tonngi yeewtere ndee, yaltini miijo fotngo reweede hannde oo. Ko adii nde o uddata haala makko, o heɓii hollitde wonde so Suleymaani Baal anndaama to lelii, garɗo fof tawa huɓeere ena mahaa, ena sinkaa, arkille ena diilaa nder heen, caggal Alla, njettoor keeriiɗo fayti ko e Jiingenaaɓe e fedde Suleymaani Baal wonnde to Ieydi Itali. Ko ɓeen mahi rawda oo ñalnde 1 mee (duujal) 2008, mbaɗata kadi ceede mumen, hitaande fof ena mawnina ñalawma Suleymaani Baal ñalnde 15 settaambar (siilto). O haali ko e ɗemngal Wolof.
E siftinde wonde ɗowi njuɓɓudi ginol golle ñalawma oo ko jaayndiyankooɓe ɗiɗo: Hammee Aamadu Lih e Mayram Selli Kan. Tuugnorgal ñalawma oo haalaa ko e ɗemɗe tati : Pulaar, Wolof e Farayse. Caggal ɗuum woodi ɓeyduɓe e ko yeewtaa koo, naamne naamnaa.
Fedde Suleymaani Baal yaaɓani rokkirde alluuje. Winndaa e majje ko wasiyaaji jeeɗiɗi ɗi Suleymaani Baal sakkitnoo wondiiɓe mum ko fayti e suɓngo almaami gardotooɗo Fuuta Tooro. Keɓi alluuje ɗee ko yeewtunooɓe e ñalawma oo e Njaay Saydu Aamadu sabu mum wonde deenoowo Rawda Suleymaani to Jiinge. Nii woni tonngol ko yeewtanoo e ñalawma hee koo waɗaa.
Ñalawma Suleymaani Baal dañii jamaanu sibu tolnoyiima e 1 200 aadee ko jiidaa e fedde yuɓɓinnde ndee. Nulaaɓe galle Baylaa Pereejo Soh to Haawre Damga, nulaaɓe galle Almaami Abdul Qaadiri Kan to Koɓɓillo Jaawɓe, daayira Xaali Amar Faal to Pir Sañekuru e ɓesngu Suleymaani Baal ngummoriingu to Boode Laaw ndokkii ñalawma oo hakke mum haa timmi ko jiidaa biisuuji mawɗi keewɗi, gummoriiɗi to wuro Mbaaleen. Ngoon wuro ko jolfuɓe mehɓe, kadi ɓe njettetee ko Baal.
Gelongal Fuuta lollirɗo Njaay Saydu Aamadu


c: text/html

text:
« E nguu ñalngu eɗen ndenti sabu ko yaakaare moƴƴere ɓurnu-ɗen kulol, ko dental ɓurani en ceeral». Ko ngol konngol Barack Obama werlii ñande fiilngo mum.
Ko ɓuri teeŋtude e konngol Oboma ɓuri yowitaade ko e iiñturu bonndu wuuraandu e nder Ameriik hannde, yarlitaare nde o ɗaɓɓiri ɓesngu Ameriik, ko yowitii e dawrugol makko winndereyankeewol,
« E nguu ñalngu eɗen ndenti sabu ko yaakaare moƴƴere ɓurnu-ɗen kulol, ko dental ɓurani en ceeral». Ko ngol konngol Barack Obama werlii ñande fiilngo mum.
Ko ɓuri teeŋtude e konngol Oboma ɓuri yowitaade ko e iiñturu bonndu wuuraandu e nder Ameriik hannde, yarlitaare nde o ɗaɓɓiri ɓesngu Ameriik, ko yowitii e dawrugol makko winndereyankeewol,
hare nde o hebori huccinde e ownooɓe hakkillaaji (terorist en ) e jotondire Ameriik paaɗe hakkunde mum e won ɓeen hoohooɓe leyɗeele gonɗe e laawol ƴellitaare.
Ko nii o yiyri faggudu Amerik : « Doole faggudu leydi men ina famɗiti semmbe e tee saabii ɗum ko kuuñɗugol won ɓeen e ŋakkere mum en kellifuya, kono kadi ko roŋkude en, e kuuɓal, suɓaade paandaale kiisɗe ballitooje ngenndi men heblanaade yonta keso. Won ɓeen mbaasii koɗorɗe mum en, won e men mbaasii golle mum en , won e sosiyeteeji uddi sabu pertii. Ñalnde kala eɗen teskoo no kuutorto-ɗen jayli nii (energie) ɓeydata ko semmbe haɓdiiɓe men etee e ɗum lora aduna o.» Ɗum ina hollira wonde OBOMA ina faami wonde, tawi ko caɗeele keewɗe e nder Amerik etee amo foti, e daawal ngal o laamotoo ngal, waɗtude hakkille makko no feewi e nguurndam ɓesngu Amerik . E miijo makko, caɗeele ɗe ina keewi etee eɗe mboni kono ɓe potaani jebbilaade, ɓe poti ko daraade, ɓe ngartira hoolaare e koye maɓɓe, ɓe teeɗanoo ñawndude ɗeen caɗeele, sabu alaa ko heɓrotoo fooftere » .
O wi’i kadi so tawii Ameriik ina innitoroo ngenndi mawndi, yo anndu «mawngu wonaa huunde roneteende walla rokketeende, mawngu foti wonde ko huunde haandaande sabu darnde joom mum. Ko e ɗanngal ngon-ɗen, en potaani sodaade, laawol ngol kadi waɗanaaka waɗooɓe sikki-sakka, ngol wadɗanaaka ɓee suɓtiiɓe mbelemma e dow golle, wonaa yiylotooɓe mbelemma aduna e daraja. Ngol waɗanaa ko ɓee yarlitaniiɓe golle, ɓee mahooɓe, ɓee rewɓe e worɓe gollotooɓe e niɓɓere e nder ngol laawol caɗtungol, saabiiɓe keɓgol men hannde ndimaagu e neema».
OBAMA ɓuri mawninde e daawal ngal o hebori laamaade ngal, ko tuugaade e ɓesngu Ameriik e tuugaade e yarlitaare mum mbele eɓe ngadda mbayliigu e nder nguurndam maɓɓe ñalnde kala. To bannge dawrugol maɓɓe winndereyankeewol, hol to en njaakoro no feewi maa waylo tigi rigi, sabu yiɗde Ameriik hoonaade e nder aduna o, ko huunde hebornde duumaade, heddii ko hol no ɓe kebori tabitinirde ɗum : mbele ɓe kebori ardinde ko jokkude huutoraade conndi e fetel walla ɓe kebori ardinde ko diisnondiral e nanondiral hakkunde leyɗeele? E nder konngol makko garowol ngol ƴeewen so tawii maa en keɓ heen jaabowol : «Taaniraaɓe men, caggal caɗeele keewɗe ɗe kawrunoo, pellitiino winndude sarɗiiji gaddotooɗi goodaangal Dowla tuugiiɗo e sariya e jojjanɗi aadee, sarɗiiji teeŋtiniraaɗi hare e baasgol pittaali. Ko ɗiin miijooji njaynotoo haa hannde aduna o, min keboraani yedditaade ɗi (kelle e kuljinaali) …». o wiyi kadi amo « yiɗi anndinde ɓesnguuli aduna o, e laamuuji mum en battuɗi e men hakkillaaji gila noon e laamorɗe ɓurɗe mawnude haa yettanimaa gurel ɗo baaba am jibinaa ɗo, nganndee Ameriik ko sehil mon onon kala, onon rewɓe e worɓe, e sukaaɓe muuyaaɓe jam e teddungal, nganndee haa hannde emin keblii e wonde ɓeen hollooɓe laawol». Ɗum firti ko haa jooni eɓe keddii e yiɗde wonde ardiiɓe aduna oo kala. Kono o jokki o wiyi kadi : «Ciftoree wonde yontaaji ɓennuɗi.paamiino wonde doole mum en tan ndokkaani ɗum en hakke waɗde ko mbelaa. E ɓe paamnoo wonde doole maɓɓe ɓeydotoo ko so tawii ɗe kuutoraa ko e hakkilantaagal, sabu kisal men fawii ko e goondugol e piɓle men, tiiɗgol yeru mo kollirten e yankinaare men e hakindaare men». Kaa, ko kesa e haala Ameriik, eɓe nganndi ko ɓe jom doole en, kono ɓe kaawtaaki ɗe. O jokki e wi’de : «Ko hormaade ɗeen piɓle addanta min huccande ɗiin gijaali kuccitɗi e aduna o (ownugol hakkillaaji) e yahdude e ballondiral e nanondiral hakkunde ngenndiije. Maa min ndarano baɗɗiiɗi min to Irak, min ngoppira ɓesngu mum leydi mum. Maa min ndarano jam to Afganistaan. Maa min ngollodo ko aldaa e fooftere e sehilaaɓe amen kala, hay haɓdiiɓe amen, mbele kulhuli jowitiiɗi e bonannde «nikleyeer» ina ustoo, ngam haɓaade kadi nguleeki ndookki tagofeere men.
Fooftere alanaa min ngam hisnude nguurndam amen. Wonande ɓeen huutortooɓe ownugol hakkillaaji e boomgol jaambureeɓe ngam yettaade paandaale mum en, e min nganndina ɓe ko hannde pellital amen ɓuri saasde, etee ngal jaastataa. Etee nganndee on ndaɗataa e juuɗe amen, etee ko minen njogori foolde».
Ɗum fof ina hollira wonde alaa ko hebori waylaade e nder mbunndi-mbunndi dawrugol Amerik, heddii ko maa ɓe ƴeewto peeje, ɓe teskoo wondiiɓe maɓɓe, maa ɓe njokku e falaade golle jowitiiɗe e «nikleyeer» e haɓaade ko lolliri «terorism». Heddii noon ko mbar faamamuya maɓɓe e oon fannu ina hawri e faamamuya aduna oo kala. Amerik maa jokku e nanngirde hoore mum no jiknaaɗo leyɗeele aduna oo kala, hay so tawii e nder haala OBAMA, ɓe njiɗi hollirde ko jotondiral maɓɓe e leyɗeele goɗɗe ɗe fawotaako e mawnikinaare. Haa dañee !
OBAMA ina faami kadi wonde demokarasi hooniima e nder Amerik etee ɗum heɓraa ko caɗeele mawɗe, e ɗum holliri ne kay ceergol ciiri ɓalli, diineeji ekn… haɗataa yiɗɓe wondude e hoɗdude mahde ngenndi mawndi ɗo gooto fof waawi yiytaade hoore mum. Sabu ɗuum addani OBAMA wiyde : «ko ɗum woni firo ndimaagu men e ko ngoongɗin-den ; Ko noon kadi pot-ɗen faamrude ngalɗoo dental hannde, ɓee rewɓe e worɓe, ɗii leƴƴi ceertuɗi e diineeji ceertuɗi ngam mawninde oo ñalawma ngam gardagol oo gorko mo nganndu-ɗa hay gooto meeɗaa miijaade maa daro yeeso mon ina woonda, woondoore ɓurnde mawnude e Amerik sabu ɗum, so en miijiima wonde oon gorko, ko ina tolnoo jooni duuɓi capanɗe jeegom, baaba mum dañataano huufneede ñaamde e nder restoraa».
Ko ɗum ɓuri teeŋtude e konngol OBAMA ñalnde fiilngo mum. Eɗen mbaawi tonngude tan e wiyde wonde OBAMA hollitii en tan wonde sifaa dowrowo Amerik ko heddaade e wonde leydi ndarantoondi hoonaade e dow leyɗeele aduna oo kala, to bannge doole mum, faggudu mum, e pinal mum, kono kadi o hunaniima aduna oo e ɓesngu makko moƴƴitinde mbaydi jotondiral Ameriik e leyɗeele keddiiɗe ɗe, ɗum firti ko hormaade ɓe jotondiri e huutororaade doole mum e nder hakilantaagal.
Winndannde nde leƴƴi aduna ɗi e ngenndiiji aduna ɗii kala poti janngude e ko kewi Amerik ko, ko wonde waawi mahde ngenndi mawndi ko dental leƴƴi limti limtinɗi ɗo paltoor alaa, tawa yimɓe ngoon renndo ɓurndirta tan ko to bannge nehdi e jaŋde tawa wonaa to bannge iwdi joom mum, «ɓiyngu moƴƴaagu mum» walla ciirol ɓalndu mum. Ɗum noon leƴƴi aduna ɗii fof ina poti heblanaade oon yonta keso gardoowo e waame demokarasi.
Maamuudu Haaruuna JOOB.

robotstxt: allowed

filter: keep


text:
E wiyde jaaynde Mauriweb, won banndum hooreejo leydi oo rokkaa leydi, dokkal panndungal e nder Tararsa. Ɓe mbiyi oon mooltii ko e sosiyatee toppitiiɗo ndema biyeteeɗo RIM Fruit Rooso. Jeyi RIM Fruits Rosso ko denɗum hooreejo leydi biyeteeɗo Seek wul Laahah. Ɗumɗoo fellitaa ko e batu hilifaaɓe ñalnde 6 feebariyee 2017. Kono ko e batu hilifaaɓe njooɗinoongu ñalnde alkamiisa 6 oktoobar 2016 oon sosiyatee tottanoo ndiin leydi e sifaa luɓal. Hakkunde batuuji ɗiɗi ɗii ko lebbi nay (4) fat ! Ɗumɗoon noon ina luutndii ko sariya yamiri koo, sibu dekere t° 2010-080 pirtuɗo, lomtii dekere t°2000-089 ƴettaaɗo ñande 17 suliye 2000 ciynoowo ordonaas t°83–127 mo ñalnde 5 suwee 1983 jowitiiɗo e juɓɓitingol jeyi leydi, wiyi, e nder kuulal mum 59 “ina waɗɗii dokkaaɗo leydi e mudda, gollaade ndi e nder mudda duuɓi joy dewondirɗi, so wonaa tawa haɗi ɗum ko ngantu teeŋtuɗo walla pooftingol leydi ngol goomu toppitiingu leydi taƴngu oon hattan teskii”.
Kono kuulal 92 oon sariya kañum ne wiyi : “Luɓaaɗo leydi ina waawi rokkeede ɗum pandungal so ɗaɓɓii ɗum caggal nde teskaa o tabitinii tuugnorgal moƴƴingol leydi ndii e mudda toɗɗaaɗo e kuulal 57 dow ngal. So tawii tottirgol panndungol e mudda leydi ndii waɗiranoo ko ngam golle ndema, dokkirgol panndugal ina waawi heɓreede e sifaa keeriiɗo caggal nde tottiranooɗo e mudda oo ɗaɓɓi ɗum ko adii nde lajal ngal joofata, so tawii kay nokku oo remaama ko ina tolnoo e duuɓi tati dewondirɗi tawi goomu taƴngu oon hattan ina teskii ɗum.”
Ko ɗoo kaawis oo woni : hol no duuɓi 3 ngontiri lebbi 4 ? Mauriweb wiyi “kaawis oo ina newii faamde. Jeyi sosiyatee RIM FRUIT Rosso ko Seek wul Laahaa (banndum gorko Foyl wul Laahaa) wondude e gollooɓe españoolnaaɓe.
Leydi ndi o rokkaa ndii ko 70 ha. Ɓe nganniyii remde heen ko legimaaji, tee ko jeeyoyteeɗi ko ɓuri heen heewde caggal leydi (yeru Orop). Yanti heen “ko ndee lowre idotoo naftoraade golle peewnugol ngesa Begemuun (miliyaaruuji ɗiɗi ugiyya pawɗi tawi ko e bidsee laamu)”. RIM Fruit yondinaaki e ɗumɗoo tan sibu “Seneraal wul Maami gardiiɗo kuuɓtodinɗo duwaan ina waɗɗini e sosiyatee gooto holanndenaajo gonɗo to Saint Louis Senegaal jeeyoyoowo dene e ñabbe to Orop, yoɗɓe RIM Fruit 1 000 ooroo kamiyoŋ kala. Ndii njoldi totteteendi RIM Fruit alaa hay hujja dagiiɗo gooto, so wonaa tan ndi fayi ko e jeyba banndum Persidaa Rippoobilik”, e wiyde Mauriweb.
Muttaar


text:
Ɗerol Pol yahde he himɓe
Filipi
Habaru dow ɗerol ngool
Pol, lilaaɗo Iisa *Almasiihu, wakkati wonnoo nder kasu *Rooma winndii ɗerol yahde he goonɗinɓe Iisa *Almasiihu wonɓe Filipi nder leydi Makedoniya, leydi tawaani ley laamu *Rooma.
Daliila binndol ɗerol ngool woni yettude goonɗinɓe Iisa *Almasiihu wonɓe Filipi ngam balla goonɗinɓe *Ursaliima, balla ka ɓe kokkowi Epaforoditus waddanaa mo (Filipi 2.25-30). O winndanii ɓe ngol ngam humpitide ɓe dow no o worri. O winndii duu ngam semmbinɗinde ɓe, ɓe ɓeyda yahde yeeso nder goonɗinol Iisa *Almasiihu. Ɓe nyemmina Iisa *Almasiihu nder leesinaaku, ɓe nyemmina ɗum kam Pol nder munyal. Ɓe tawee wakkati fuu nder belɗum ɓerne (Filipi 2.1-11). O winndanii ɓe ɗerol ngool duu ngam fooɗude hakkillo maɓɓe dow jannginooɓe fewreeɓe.
Ko winndaa wi'aa nder ɗerol ngool :
Cannooje e du'aa'u (1.1-11)
Mbuurnam daliila Almasiihu (1.12-26)
Kawtal he Almasiihu (1.27–2.18)
Lilol Timote e Epaforoditus (2.19-30)
Tilsinoore e semmbinɗinde goonɗinɓe (3.1–4.9)
Yettoore Pol ngam kokkal himɓe Filipi (4.10-20)
Baynodirol (4.21-23)
1
Cannooje
1 Miin Pol e Timote, minen maccuɓe Iisa *Almasiihu, mbinndani on, onon hawriine goonɗinɓe huɓeere Filipi. Miɗen canna on, onon ardiiɓe e wallooɓe hawriine goonɗinɓe. Miɗen canna on, on fuu, seniiɓe jeyaaɓe Iisa *Almasiihu. 2 Alla *Baabiraawo men e Iisa *Almasiihu Joomiraawo men hokka on jam e moƴƴere.
Yettoore e du'aa'u
3 Miɗo yetta Alla am wakkati fuu nde miccitiimi on. 4 Wakkati fuu mo ngaɗananmi on du'aa'u, on fuu, he welwelo ngaɗiranmi ɗum, 5 ngam on mballii kam sankitidde *Habaru lobbo nder duuniyaaru, illa nyanndere arandere nde nanuɗon mo faa hannden. 6 Mi tabbintinii ko Alla puɗɗuɗo golle lobbe nder mooɗon, tinnotoo no waɗa ɗe faa ɗe kuuɓa nder nyalaane nde Iisa *Almasiihu wartoyta.
7 No haani mi miilanoo on, on fuu, ir miilooji ɗii ngam mi wattii on nder ɓerne am. On fuu on naatii nder moƴƴere nde Alla hokki kam, wakkati uddaami naa wakkati noddaami ngam heedannde *Habaru lobbo naa ngam tabbinɗinde mo. 8 Alla no seedii ko miɗo hiɗiri on, on fuu, he yurmeene Iisa *Almasiihu mawne. 9 Wakkati ndu'otoomi fuu, miɗo ƴama Alla ɓeyda hidde mooɗon, nde ɓeydoroo nder anndal e paamal lobbal 10 ngam mbaawon senndirde no laaɓiri goonga e fewre cuɓoɗon ko wooɗi sanne. Ndenne, on laatoto laaɓuɓe ɓe ngalaa feloore nder nyalaane nde *Almasiihu wartoyta, 11 hebbinaa on golleeji dartiiɗi ƴuwɗi to Iisa *Almasiihu, ngam Alla teddinee, yettee.
Uddol Pol yaari Habaru lobbo yeeso
12 Banndiraaɓe am, miɗo hiɗi paamon ko torra ka ngonmi nder mum kaa yaarii *Habaru lobbo yeeso. 13 Ngam hakkiltooɓe kasu ɓeen fuu e himɓe nokkuuje ɗuɗɗe no anndi ko mi uddaama ngam goonɗinol am nder *Almasiihu. 14 Uddol am ngool waɗi ko ɗuɓɓe nder banndiraaɓe am duu ɓeydi hoolaade Joomiraawo. Ɓe kulataa kaden, amma he cuusal ɓe kaalirta haala Alla.
15 Goonga non, ko woɓɓe no mbaajoroo habaru *Almasiihu oon he kirodirol e pooɗodirol, amma woɓɓe no ngaɗira ɗum he anniyaaji lobbi. 16 Iɓe ngollira hidde ngam iɓe anndi Alla halfini kam hakkilanaade *Habaru lobbo oon. 17 Amma ɓeeto no mbaajoo habaru *Almasiihu he pooɗodirol, anniyaaji maɓɓe duu laaɓaa, ko ɓe miilotoo kaden, kam woni ɓeydude torra am nder uddol am ngool. 18 Ɗum kay bonnataa baafuy ! Ko hennon fuu, se nii ɗum laatake fewre naa goonga, nde habaru *Almasiihu waajaama, miɗo nana belɗum.
Goonga non, mi nanan belɗum kaden, 19 ngam miɗo anndi ko nder torraaji ɗii fuu, ko waɗi fuu, ɗi ndimanan kam kisinam daliila du'aa'uuji mooɗon e balla *Ruuhu ƴuwɗo to Iisa *Almasiihu. 20 Ngam majjum, ko ngiɗumi sanne e ko ndekumi gokka dow mum woni mi semtataa dow baafuy. Amma miɗo hoolii sanne mi teddina *Almasiihu nder am illa jooni faa abada, mbuurmi naa maaymi. 21 Ngam he giiɗe am, *Almasiihu woni mbuurnam am, maayde am duu no riiba. 22 Amma mbuurnam am nder duuniyaaru no ɓeydanan kam waɗude golle nafooje. Ndenne, mi anndaa ko cuɓotoomi. 23 Hakkillo am senndake ɗiɗi, miin kay ko ɓurmi hiɗude woni mi yaha mi jooɗidowoo he *Almasiihu, ɗum jaati ɓuri wooɗude. 24 Amma ngam naforoɗon kam mi wuura nder duuniyaaru ɓurani on. 25 Mi tabbintinii ko mi jooɗoto mi wonda he mooɗon, on fuu, ngam ɓeydon yahde yeeso he welwelo nder goonɗinol mooɗon 26 faa gartol am hakkune mooɗon ɓeydana on teddinde Iisa *Almasiihu ngam am.
Habdo ngam goonɗinol
27 Onon, ko waɗi fuu, mbuuree nder *Habaru lobbo, filla Iisa *Almasiihu he ndimaaku ngam se mi warii tuntaade on naa se mi waraay, mi nana habaru mooɗon, mi annda oɗon ngondi he anniya gooto ndaroɗon kabdon he ɓerne worre ngam goonɗinol *Habaru lobbo. 28 To on accee wayɓe mooɗon kulƴina on dow huune fuu. To maɓɓe ɗum laatoto alaama halkere, amma onon, ɗum laatanto on alaama kisinam mooɗon. Ɗum fuu ƴuwi to Alla. 29 Ngam har ko daarata *Almasiihu, Alla hokki on moƴƴere, hanaa ngam ngoonɗinon mo tan amma ngam torroɗon sabu makko duu. 30 On naatii nder habdo ngo ngi'unoɗon miɗo waɗa e ngo nanuɗon miɗo haɓee dow mum faa jooni.


text:
Kuulal 50 : Ɗeeɗoo kuule peeñɗe e ngalɗoo damal toɗɗi tan ko dokkirgol leydi jeyi laamu. Njuɓɓudi laamu ina jogii hakke siifondireede nanondire baaɗe no :
– kasdi, tawa ko kasdi njuutndi fawaade e sarɗiiji gonanɗi kala heen fannu keeriiɗo ;
– gostondire, njeeyguuji kuɓeeje mahaaɗe e leydi ndi mahanooka tawo ;
– baɗtugol leydi e juuɗe won e juɓɓule ndendaandi so tawii lor ɗaɓɓi.
Kuulal 51 : Ministeer fiyakuuji ndernderi ina waawi ƴettude aretee waɗa e juuɗe sarwisaaji ndenndaandi ko poti hatojinde e leydi fawaade e ko woodaa.
Taƴre 5.1- luɓal leydi to dowri e mudda
Kuulal 52 : to nokkuuji dowri, luɓal leydi e mudda e dokkirgol panndungal mbaawi waɗeede tan ko caggal cakkitgol miijo goomuuji taƴɗi sañ wonande :
– ministeer so tawii njaajeendi leydi ndii diwaani teemedere hektaar ;
– diiso ministeeruuji so tawii njaajeendi leydi ndii ɓurii teemedere hektaar ;
– leydi ndokkiraandi ndii yo o taw ina yahdi e eɓɓo juɓɓule tawa kadi ina winnditaa e Karnal leydi.
Kuulal 53 : dokkal leydi dowri ko kuulal ngal koohoowo taƴɗo sañ ƴetti ngam luɓde leydi e mudda walla rokkitde ɗum pandungal tawa taƴi ɗum ko e leydi jeyi laamu ndii, tawa ndi wonaa ngonndi e nokkuuji hoɗorde no lelnira e palaŋuuji wuro.
Ndiiɗoon leydi tottiraandi, gollugol mum foti wonde tan ko e fannuuji golleteeɗi e nokku hee tawa tuugii ko e deftere sarɗiiji.
Kuulal 54 : dokke leydi dowri waawataa aaɓnaade e ɗiiɗoo nokkuuji garooji :
– nokkuuji duurngol ɓurɗi maantinde;
– nokkuuji hurum walla ndesaaje leydi;
– sawndooji baamuule;
– dunli desaaɗi walla kala boowe baɗaaɗe haɗde.
– ɗeen dokke mbaawata tottireede e papparli guretan ko fawaade e no siforaa e nder palaŋuuji ɗeen gure tawa ko Ministeer toppitiiɗo wuraagu ƴettata aretee, toɗɗoo tolno goɗɗondiral mum e gure ɗee.
Kuulal 55 : dokkal leydi dowri toɗɗii ko leydi e ko woni e nder mum so wonaa noon ngaluuji tawa gollugol mum en yowitii ko e sariya juɓɓinɗo oogirɗe.
Kuulal 56 : Alaa neɗɗo jaambuur waawi rokkeede leydi pandungal hay so tawii noon omo heɓtinanaa nafoore ndenndaandi, so wonaa tawo o adorii heɓde leydi ndii ko luɓal e mudda tawa kadi o liggiima ndi.
Kuulal 57 : luɓal leydi e mudda tottirtee ko e lajal duuɓi joy tawa ko adii joofgol lajal ngal, leydi ndii ina gollee. So tawii leydi ndii gollaaka e oon mudda e ndi waawi teetteede, joomum kadi dañataa rokkeede ndi pandungal.
Kuulal 58 : dokkal leydi dowri e mudda fawii ko e sarɗiiji lelnaaɗi e nder deftere parliiɗi (sarɗiiji) cinndaaɗi e ooɗoo dekere caggal nde dokkaaɗo leydi ndii yoɓi coodgu mayri to Booñ ndenndaandi.
Kuulal 59 : Ina farlii e dokkiraaɗo leydi e mudda nde gollotoo ndi e nder duuɓi joy dewondirɗi so wonaa tawa falii ɗum ko doole dowrowe walla pooftingol leydi ndii, tawa noon teskii ɗum ko goomu taƴɗo sañ toppitiiɗo leydi.
Kuulal 60 : Kala jiɗɗo dañde luɓal leydi dowri e mudda foti ko ɗaɓɓirde ɗum haakem taƴɗo sañ nokku oo.
Ndeen ɗaɓɓaande ina foti yahdude e :
– Seedantaagal jeyegol e leydi walla tummbutere sosngo so tawii ɗaɓɓoowo oo ko jogiiɗo neɗɗaagu keeriingu (fedde, sosiyetee) ;
– Sifaa leydi ndii e darngo mum e nokku hee ;
– Tuugnorgal ko hebori golleede e mayri koo, tawa golle ɗee ina toɗɗaa.
Kuulal 61 : Ɗaɓɓaande luɓal leydi e mudda ina foti winnditeede e ñalngu nde heɓaa ndee, rokkee tonngoode e nder karnal ngal haakem udditi. Hooreejo tirbinaal falnde ndee ina foti siifde, jela, kala heen hello e karnal hee.
Jom ɗaɓɓaande oo ina foti heɓde seedamfaagal (récépissé).
Kuulal 62 : Joɗɗingol ɗaɓɓaande luɓal leydi e mudda addantaa joomum jogaade hakke wiyde ina jooɗoo e leydi hee walla ina ummanoo gollal no ngal waawi siforaade kala e dow leydi hee, so wonaa nde o heɓi luɓal ngal.
So tawii ɗaɓɓuɗo oo hormaaki ooɗoo sarɗi, hiisetee ko joɗnde makko e dow leydi hee rewaani laawol.
Kuulal 63 : Caggal nde haakem yuurnitii so tawii ɗaɓɓaande ndee ina hormii kuulal 60 gonngal down ngal, omo foti yillaade nokku oo, o yenanee nokku oo hiisetee ko e jeyi laamu etee ɗaɓɓaande ndee ina yahdi e ko farlii e golle joottinooje ngaluuji tago.Terɗe Goomu toppitiiɗo leydi ina poti ɗoftude haakem e nguun njillu.
Kuulal 64 : So tawii ina jooɗtoraa dokkirgol leydi ndii ina waawi jogaade batte ɗe moƴƴaani e heerondiraaɓe walla e golle jowitiiɗe e ngaynaaka, haakem ina foti ɗaɓɓirde sarwisaaji karalleeji taƴɗi sañ falnde nde mbaɗanta ɗum losko ko yowitii e batte ngol dokkirgol, o ruttoo kadi o ɗaɓɓa miijo winndaango ummoraade e meeri mo ɗum toɗɗi oo.
Ko caggal njeñtudi peeje cifaaɗe e nder kuulal 63 gonngal dow ngal e tayre adiinde ɗum, haakem ina waawi salaade ɗaɓɓaande ndee, winnda ɗum feewde e ɗaɓɓunooɗo oo walla noon saakta ɗaɓɓande ndee mbele kala jogiiɗo heen hakke, hakke mum ina yaltinee.
Kuulal 65 : haakem ina foti, caggal nde sakki peeje cifaaɗe e kuule gadiiɗe ɗee, yettinde ɗaɓɓaande ndee to Biro toppitiiɗo fiyakuuji leydi rewrude e Waali. Faanditaa e ɗuum fof noon ko ngam lelnude, e ko tabiti, ngonka leydi ndii, njaajeendi mum e ko woni e nder mum.
Kuulal 66 : ko haakem foti ɗum waɗde bayyinaango ngoo :
– foti ko takkeede e nokku ardorde diwaan oo, muqataa e meeri mo ɗum toɗɗii oo.
– foti ko saakteede e nder ɗemɗe ngenndiije ɗee.
Ko takketee koo e ko saaktetee e rajooji koo nganndinta ko ngonka leydi ndii, njaajeendi mum e sifaa ko ɗaɓɓoowo ndi oo hebori gollude e mayri.
Kuulal 67 : Ina farlinaa e dow haakem nde tottata tummbutere kaayit mo bayyini oo kala jedditiiɗo dokkal laamu leydi mbele ina daña ɗo tuugii ngam wullitaade e ñaawirɗe taƴɗe sañ.
Kuulal 68 : Caggal nde lajal balɗe capanɗe jeegom ɗee joofii tuggi ñalngu takkugol bayyinaango fuɗɗii, tawde kay wonii alaa ɗo jedditaagol jeyi laamu yettii ɗum ummoraade e neɗɗo walla ñaawirde taƴnde sañ wullitaande, haakem ina foti yettinde ɗaɓɓaande ndee Goomu Jeerto masloowo luure jeyi leydi dente mo Muughataa ngam diisnaade ngu, so ina hatojini ɓennina ɗaɓɓaande ndee to Goomu Jeerto masloowo luure jeyi leydi denndaaɗo mo Wilaya.
Kuulal 69 : Lajal toɗɗangal e nder kuulal gardingal ngal, ina waawi dogde (fuɗɗaade) heen sahaaji caggal nde jedditiiɗo jeyi laamu habraa wonde wullitaango mum ñaagagol walla ɗaɓɓugol feewde e koohoowo ngam leydi ndii waasa rokkeede, jaɓaaka.
Kuulal 70 : So tawii won jedditiiɗo jeyi laamu leydi tawi yettinii ɗum ñaawirde taƴnde sañ e nder lajal no siforaa e kuule 68 e 69 gonɗe dow ɗee, gardiiɗo administarasiyoŋ ina foti yowde dokkirgol luɓal e mudda leydi ndii haa nde ñaawirde yettinaande ɗum ndee taƴi sariya oo.
Kuulal 71 : E nder batuuji Goomuuji leydi noddata ngam yuurnitaade ɗaɓɓaaɗe dokkirgol luɓal leydi e mudda, haakem e waali poti addude e nder ginol golle ɗiin batuuji ko leyɗeele ɗe ɓe nganndi njedditaaka ko jeyi laamu tawi ina yettina ñaawirde taƴnde sañ mum.
Ngam ɗuum ɗoon eɓe poti humpitaade e yeeso ñaawirde ndee wonde alaa ñaawooje jowiiɗe ɗo mum en ɗoo.
Kuulal 72 : Waali e haakem ina poti humpitde renndo ngoo miijo Goomu falnde e diwaan, takka kabaaru oo e nokkuuji laawɗuɗi keblaaɗi ngam ɗum. Oon kabaaru takkaaɗo e ɓalal anndinta ko rokkaaɓe ɓee ngonka leyɗeele dokkaaɗe ɗee, njaajeendi mum en e njaru mum en. Rokkaaɓe leydi njaha njoɓoya ko farlii e mum en e kaalis koo to sarwiis toppitiiɗo booñ ndenndaandi, ɓe keɓa e ɓeen kaayit seedamfaagal ko ɓe njoɓi koo. So koohoowo o yiyii ngal seedaamfaagal, o nodda dokkaaɗo leydi yo siif kaayit kunagol mum, ko adii nde rokketee luɓal leydi e mudda, hormaade sarɗiiji parliiɗi e dokkirgol luɓal leydi e mudda.
Caggal ciifgol kunagol no siforaa e tayre adiinde nde, koohoowo oo ƴetta dekkere wala aretee, rokkira luɓal leydi ndii e mudda e mbaadi cinndaandi e ooɗoo dekere.
Kuulal 73 : Woni e kunagol gaddotoongol dokkirgol luɓal leydi dowri ko sarɗiiji potɗi siyneede gaddotooɗi ciynugol, wonande dokkaaɗo luɓal leydi e mudda oo, ko farlii e mum to bannge gollagol leydi ndii e nder lajal cifangal e nder kuulal 57 gonngal down ngal.
Kuulal 74 : Tottirgol leydi e mudda ina waawi :
– heɓreede ndonu, so wonaa noon tawa keɓrunooɗo luɓal ina ruttii e joomum, won wasiya binndaaɗo mo woppunoo tawa ronooɓe mum walla ɓe o rokki jawdi makko ɓee ina njaɓi heedde e kala ko farlinanoo e makko.
– Yeeyeede walla rokkireede neɗɗo jeyaaɗo e leydi hee walla jogiiɗo neɗɗaagu keeriingu (fedde walla sosiyetee) sarɗaandu e Moritani so tawii kay kanko tottiranooɗo luɓal e mudda oo, o gollinooma e leydi hee ko ina waawi qiimeede ko feccere ko o fotnoo waɗde heen fawaade elajal duuɓi joy no siforaa e kuulal 57 gonngal dow ngal.
– Wostondireede e leydi ndokkiraandi panndungal walla tottiraandi luɓal leydi e mudda so tawii kay leyɗeele gostondirteeɗe ɗee puɗɗaama golleede walla remeede ko ina fota qiimeede feccere ko fotatnoo golleede heen no wasiyoraa e kuulal 91 gonngal dow ngal, e nder lajal duuɓi ɗiɗi tuggi nde dokkirgol luɓal ngal fuɗɗii ndee.
Maamuudu Haaruuna Joop


text:
Yimɓe fof teskiima wonde Abdel Asiis, hooreejo leydi Muritani, yahaani piilngal IBK, hooreejo leydi Mali keso oo. Muritaninaaɓe heewɓe ndonkii faamde ko saabii ɗum, tee ina ngoƴaa batte majjum e jotondiral hakkunde leyɗe ɗiɗi ɗee.
Ko idii ɗuum, ñalnde Jookunndaa Tarawore gardinooɗo leydi ndii e mudda oo waynotoo ñalnde 3 settaambar ndee, o sowtii inɗe hooreeɓe leyɗe wallunooɓe Mali nde wondi e caɗeele ndee. O haalaani heen innde Muhammed wul Abdel Asiis, hay so tawii noon o limtii Muritani e leyɗe jaɓɓiiɗe Malinaaɓe mooliiɓe ɓee.
Ɗumɗoon noon wonaa huunde haawniide so en ƴeewii darnde Muritani darinoo ngam addande laamu Mali ɓennungu nguu caɗeele e baasgol darnde mum laaɓtude e denndaangal daawal ɓennungal ngal. Feere Muhammed Abdel Asiis huutortonoo ngam wallitde hujjaaji rebel tuwaareg en yiɗnooɓe seertude e Mali e sosde dowla biyeteeɗo Asawad e rewo Mali, ko wiyde woni ko e haɓde e ownooɓe lislaamiyankooɓe. Oon dowla Asawad mo ɓe teeɗantonoo noon alaa fof hujja dagni ɗum, wonaa to bannge ganndal leydi, wonaa to bannge daartol, wonaa to bannge renndo walla leƴƴi. Hoɗi e oon nokku ko sonngaay en e fulɓe e boso en e barbiis en e tuwaareg en. Alaa fof wiɗto daartol walla ganndal holliti gadagol tuwaareg en e nokku hee, walla ɓurde ɓe heddiiɓe ɓee heewde. Kamɓe boom ɓuri toon famɗude. Ko yiyetee laamu Mali ina yeebii oon nokku koo, ndeke wonaa tuwaareg en tan tini ɗuum so ina woodi.
Nde tawnoo nokku oo ina woɗɗi laamorgo ngoo, ina joñii, dowla oo ina mudii e njenaari, nokku oo wonti nokku kenaniiɗo no feewi yeeyooɓe dorog ummoriiɓe e leyɗe catiiɗe ɗee kala, nokku golle bonɗe kala, nokku ɗo goomuuji jihaadiyankooji jiylotooɗi luuñtorɗe kala tuddini.
Laamu Mali kesu nguu leelaani faamde wonde darnde Muritani laaɓtaani walla nii ko haalata koo e ko gollata koo wonaa gootum. Ko noon kadi malinaaɓe e waɗooɓe politik paamiri ɗum law : partiiji politik ɗii e jaayɗe ɗee e renndo siwil Mali fof ina njenanaa wonde hooreejo leydi Muritani woni ko e wallitde pusgu Mali. Sibu, gaa gaa ko Muritani moofti rebel MNLA ɓee koo, wellitiiɓe e nder Nuwaasoot, ina wiyee wonde Muhammed Abdel Asiis huutoriima ñeeñal senerooji biyeteeɗi wul Haadi e Megett, anndiraaɓe wasre nder leydi mum en kam e jiiɓde leyɗe goɗɗe, ngam huufde e heblude rebel tuwaareg en. Jaaynde wootere to Bamako, yaltinii ñalnde 7 marse 2012, haala mbonka ka gonnooɗo kalifu geɗe caggal leydi Muritani, hono Hamadi wul Hamadi, wiyanoo haalii e RFI, so wiyde « Tuwaareg en ko leñol (…), ɓe meeɗaa yande e leydi njananndi ». Wonande huunde e jannguɓe muritaninaaɓe, luural alaa heen, woni ɗoo ko jinngere sabu jiidigal nguru ɓalndu. Woɗɓe, ɓalliiɓe laamu nguu, ndallinirta ɗum ko ɓallondiral leƴƴi.
Ko waawnoo heen wonde fof, Muhammed Abdel Asiis waɗtiino hare luulndiinde Al Kaydaa e nder Saahal himme mum dowrowo, kono oon wutte yooɗdaani e makko, tee alaa ko o anndunoo e paandaale ndeen hare. Geɗe keewɗe kewnooɗe ina ngaddana goongɗinde wonde laamɗo Farayse ndeen oo, hono Nikolaa Sarkosi, ina duñatnoo mo e ɗuum, hay so tawii noon, kañum ne joginoo ko paandaale goɗɗe, so en tuugniima e haala Mahmuud Ag Agali, hooreejo biro politik MNLA, biynooɗo « ina weltii e ballal Farayse wallitta ngam njiylawu safaara duumiiɗo (keɓtingol hakke jeytaare ɓesngu Asawad) ». Ngoon bayyinaango waɗanoo ko ñalnde 8 feebariyee 2012 caggal nde Alain Juppé, gonnooɗo kalifu caggal leydi Farayse, waɗnoo to Senaa Farayse ñalnde talaata 7 feebariyee 2012.
E mudda rewo Mali oo heɓtaa oo fof, jotondiral hakkunde Nuwaasoot e Bamako bontii no feewi. Yah-ngartaa konu Muritani e nder leydi Mali addaniino konu ndiin leydi « guutanaade » Muritani e yimɓe mum : jamma 8 jofi 9 settaambar 2012, konu Mali felli oto jolnoowo yimɓe, wari heen yimɓe 16, tawi heen 12 ko muritaninaaɓe; ɗum waɗnoo ko e nokku biyeteeɗo Jabali. Malinaaɓe mbiyi ko ɓe salinooɓe dartaade, kono, muritaninaaɓe njaakorii ko njoftiigu guut woni ɗoon. Fasalanaaɓe ɗo njeenayo e waraaɓe ɓee njeyaa, naamniima njoftiigu. E daawal cabborgal ngal, yimɓe ndonkii faamde ko haɗi Muritani jeytoreede e haɓɓere winndereere ndee, hay so tawii ɓe kujjikinirii ko baasgol woodde yamiroore Fedde Ngenndiije Dentuɗe. Kono, caggal ɗuum, fedde ndee wootii cosgol Minusma. Muritani jaɓi miijo jeytoreede heen, kono fawi heen sarɗiiji, so : suɓaade ɗo konu mum tuddinta tawa woɗɗaani keeri leydi mum. Ɗumɗoon noon fotnoo wonde ko nokkuuji kanndorɗi wonande tuwaareg en, e fawaade e no nanondiral Wagadugu wiyri, nanondiral ngal guwarnama Mali e Dille Asawad (MNLA e HCUA) ciifondiri ñalnde 18 suwee 2013. Ɗiin sarɗiiji noon, Bamako wiyi waawaa jaɓde ɗum en. Nuwaasoot tikki, tee Muhammed Abdel Asiis jooɗodii e ardiiɓe konuuji rebel tuwaareg en hakkunde daawe ɗiɗi woote ɗee. Hol ko o faanditii heen ?
E ballal Farayse mo François Hollande e leyɗe catiiɗe, Mali heɓtii leydi mum, tee reftii laawol. Golle mawɗe, tedduɗe, ina padi persidaa toɗɗaaɗo jooni oo kam e guwarnama mum. Alaa e sago ko idii fof ɓe mbaawa hisnude keeri leydi Mali ndii kam e ngootaagu mum, tee ɓe mbaawa kadi umminde kaaldigal e rebel en ɓee, tawa gooto heen fof ina wooda ko yolbini. Ɗuum firtaani woppude huunde e leydi mum. Tabitingol ngalɗoo donngal ina ɗaɓɓi ko idii fof mahtagol konu tiiɗngu, kattanngu hisnude rewo leydi ndii rewrude e tiiɗtngol demokaraasi e kaɓgol e njeenaari kuftodinndi e nder konu hee e hoore mum, kam e njuɓɓudi laamu ndii, kam e daartingol fggudu leydi ndii, njahngu haa diccii e leydi, caggal lebbi 18 hare. Mali ina waawi ɗaminaade e ballal winndere ndee kam e leyɗe keediiɗe e cehilaaje.
Muhammed Abdel Asiis joñaama hankadi e golle ɗee : o waɗdaama cokki, o hawaama. Hannde omo feggi e nder winndere ndee. Tee nder leydi makko kadi omo huccitani caɗeele keewɗe. Waasde mo faabaade e dañande ilaaɓe e nder leeɗe no ngoorunoo e nder Nuwaasoot peeje juumtuɗe, maa jibinan mo filñitaare renndo, e oon sahaa gooto mo baasal huuɓtodini, mo yimɓe muñcori rasismayaagal e macungaagu. Yanti e ɗuum kadi caɗeele binnditgol e baasgol waawde waɗde, e nder ngonka kaaɗoo, woote laaɓtuɗe, nuunɗuɗe. So o dañii caɗeele hannde, yo o anndu o alaa balloowo, sibu o waawaa yowitaade e heediiɓe makko bannge rewo ɓe o jogodii jotondire bonɗe (yeru Maruk), o waawaa huccitde worgo (Afrik ɓaleejo) sibu yimɓe mum en arooɓe ɗoo ina tampinee tampere ɓurtunde, ñalnde kala ko hoynaaɓe koyeera baaɗo no rasismayaagal ɓurngal jaasde.
Siree Bah e Buubakara Jagana
Fulo : Bookara Aamadu Bah


text:
Saggitorde Fransi/Pular: Konguɗi e Sagaraaji Hiisa e Tasakuyee (Lexique francais/Pular des mathématiques et des sciences de la vie)
Gila nde dillere guurtingol ɗemngal Pulaar/Fulfulde e winndude kam e ƴellitde kala fannu ganndal he nder maggal, fuɗɗii e kitaale jawtuɗe ɗee, subaka kala mo Allah addi aɗa yiya walla nanaa deftere walla wallifo heso yaltungo he ɗemngal Pular. Saggitorde Fransi/Pular: Konguɗi e Sagaraaji Hiisa e Tasakuyee (Lexique francais/Pular des mathématiques et des sciences de la vie) ko deftere nde Galle muulngo l’Harmattan yaltini gila 2018, nde lemminooɓe defte pulaar ɓeyditortoo he defterɗi mum en, teeŋti noon e ɓeen yiɗɓe gannde Hiisiwe ( mathématiques).
He wiyde Mo Kuletee: “Leyɗeele ƴeestatooɗe (fayde he ɓamtaare) ɗe ngonaa hiirnaangeyankooje (occidentaux) ɗee kolliirii daliilaaji laaɓɗi wonnde tuugnaade he ɗemɗe mum en e pine mum en ngam ummin’de dillere (mouvement) fayde he ƴellitaare ko huunde nde ene gasa won’de.”
Mbele en keddoto he huwtoraade ɗemngal Farayse ngam janngude walla en njanngirat ɗemɗe ngenndiije? Ko laaɓnde bayɗe hono no ɗee nii addani Mo Kuletee fuɗɗaade winndude he neeniwal mum Pular/Pulaar/Fulfulde.
Mo Kuletee, mo innde mum tigirigi ko Mammadu Agiibu Soh, ko joom seedanfaagu toowngu (diplôme en lettres modernes) mo o dañi he hitaande 2004 to Duɗal Jaaɓihaaɗtirde Gamal Abdel Nasser Conakry. Ko he ndeen hitaande 2004, kadi o wiy o fuɗɗii wallifaande binndanɗe he ɗemngal ngenndiwal, caggal nde o timmini jaŋde makko to Duɗal Jaaɓihaaɗtirde. Miijitaade e wallifaade he ɗemngal mum no ɗum wayi weeɓde ni bettiimo sanne. Ɗuum jolni e hoore makko miijooji e laaɓnde keewɗe. “Mbele maa ñalawma aroy mi daroo miɗo janngina coñce tawa ko he ɗemngal pular? Mbele maa ñalawa aroy mi yaha duɗal ngam janngoyde ganndal (science) tawa ko he ɗemngal Pular?” Mammadu Agiibu wiy o jaabti hoore makko wonnde sikke alaa ɗuum ko huunde waawnde won’de kono ko maa mbinnden kadi piren binndanɗe e gannde jooma en ɗemɗe binndaaɗe ɗee he ɗemngal men pular. Ko ɗuum waɗi gila oon tuma o fuɗɗii daranaade winndude he neeniwal makko Pular. Ndee ɗoo deftere ko piindi ngaal pellital e oon himme waɗtude Pular ɗemngal paggorngal ganndal e binndirngal kala miijo e fannu ganndal.
Si oon tigi no faalaa soodude ndee deftere ko yo yahu ɗoo: l’Harmattan


text:
Home -- Fulfulde -- Perform a PLAY -- 010 (A Christmas quiz)
10. Lande fii Juldeere Nowel nden
Hannde, hiɗen mari lande fii juldeere Jibineede annabi Iisaa nden wano men fodirnoo non.
Jangoowo (paykun) : "Miɗo tanyinii hiɗa anndi jaabaaji ɗin fow!"
Min kadi men miɗo taññinii!
Juldeere fii jibineede annabi Iisaa nden no wi’ee Noël – ko fii jibineede Iisaa Joomi on. Hitaande kala, yimɓe ɓen anditay fii jibineede annabi Iisaa nden e nder aduna on fow. Min kadi men. Miɗo weltii fii ko tawi kon Dandoowo aduna on jibinaama. Fewndo ko annabi Iisaa jibinaa ɓurii jooni duuɓi guluuji 2000, malaa’ikaajo on ari tumbere jemma, o wi’i : "Wota on hulu!" Malaa’ikaajo on wi’i ngaynaakooɓe daakinooɓe fii aynugol gureeli mun ɗin. Miɗo marani onn Kibaaruuji labaaɗi. Weltee! On danyanaama Dandoowo ka saare Daawuuda; ko kanko woni Almasiihu Dandoowo on. On tawoyay boobo no buumaa e nder wudere, wallinaa e nder kunnawal." Tun nde wootere, konu malaa’ikaaɓe moolanaangu tawti malaa’ikaajo on, no manta Allaahu on, wi’a : "Mangural wonanii Allaahu on ka kammu! Dandoowo on danyaama!" Hakkee ko Alla yi ɗi aduna on, himo yi ɗumaa an kadi!
Jooni, hiɗen fuɗɗaade lande ɗen fii juldeere jibineede annabi Iisaa nden. Hiɗa hebulii? Ko jaabaaji ɗiɗi mi jonnete fii kala landal, kono ko gootol woni goonga. Windaa goongawol ngol. Awa fokkiten!
1. Ko honto annabi Iisaa jibinaa? Ko Baytilahiimi kaa ko Keeru?
2. Ko honno yumma annabi Iisaa maaketee? Ko Saarata kaa ko Mariyama?
3. Ko honɗun wonunoo golle Yuusufu ɗen? Ko kandariijo kaa ko bayloojo?
4. Ko homɓe woni ko malaa’ikaaɓe ɓen yewti fii jibineede Dandoowo aduna on? Ko ngaynaakooɓe ɓen kaa ko Heroodu?
Hiɗa waawi addande men jaabaaji maa ɗin e fee windangol men ka e-mail. Maa kadi windanaa men, hita a yejjitu windude adereesi maa on wondude e duuɓi maa ɗin, men jaaboto ma.
Haaloowo (paykun) : "Hino foti! Mi waɗay ɗun jooni!"
E hino ko mi waajoto maa kon : si hiɗa jogii Kitaabul-Muggadasi on, jangu ka deftere Luuka simoore 2, a yiitay ton taariikaaji sifiiɗi fii jibineede annabi Iisaa nden e jaabaaji moƴƴi ɗin.
Yewtooåe : Fillitotooɗo, paykun
© Copyright : CEF Allemagne


text:
20 oktoobar, ina wayi no o joofnii golle pirtugol juɓɓule leydi makko, omo waawi laamaade kaaɗdi nguurndam makko so o welaama. Ñalnde heen o yuɓɓini woote toɗɗagol 113 depitee parlemaa mo o fusnoo e lewru mee sabu tan enndii luulndaade mo, saliima mbayliigu doosɗe leydi. Ñalnde 4 ut o yuɓɓiinnoo woote ngam firtude dottugol manndaaji hooreejo leydi ndi : e nder doosɗe Niiseer, hay gooto waawaano laamaade ko ɓuri manndaaji ɗiɗi, woni duuɓi sappo.
Nii woni, woote gardagol leydi potnooɗe yuɓɓineede e maayirɗe hitaande nde, ɗo o fotaano wonde hay kanndidaa, kaaytii. O yantini heen nanngude e dummbude kala luulndiiɗo.
Caggal Muritani, Madagaskaar, Gine, Niiseer yantii e doggol kulɓiniingol kuudetaaji militeer e Doosɗe leydi kewɗi e hitaande 2009 e nder ko anndiraa Afrik Farayse. Ɗum jiydaa e woote ɗe laaɓaani jiuɓɓinaaɗe to Konngoo, to Gabon, walla woote doŋkaaɗe yo njuɓɓine, duuɓi joy jooni, to Koddiwaar.
Ɗee geɗe fof, teeŋti noon e ko dogata Niiseer hannde ko, ina ngaddana yimɓe fof joopaade Pari, sabu nafooje mawɗe jogii to Niiseer, so oogirɗe biyeteeɗe Uranium. Mammadu Tañnjaa huninoo ɗooftaade doosɗe leydi ko yeeso Sarkosi (mbele o falaano ɗemngal ?), o waklitii ko ñalnde o aafata haayre oogirde Imuraren, oogirde uranium moolanaande, wonnde rewo Niiseer, nde nganndu-ɗaa foti gollaade ɗum ko sosiyetee Farysenaajo biyeteeɗo Areva, mo mawɗo mum ɗoftunoo Sarkosi e njillu mum to Niiseer. Ñalnde o habrata juɓɓingol referaandoom, Alain Joyandet, Kuuɓal leydi Farayse ko fayti e gollondiral ina tawaa, Anne Lauvergeon, hooreejo Areva ina tawaa. Farayse ina etoo fiɗɗaade wonde alaa ko woni e ko dogata Niiseer ko, kono hay gooto heɗaaki haala mum, sibu « ko ɓuuti hollinii », so oo uranium.
Ko ɗum tagi, Mammadu ina tuugii ɗo tiiɗi. Hay so CEDEAO yowii leydi ndi, sikkaaka so ɗum maa addan ndi yahrude caggal. Yanti heen, warngooji baɗɗi to Gine ñalnde 28 settaambar ɗi, njejjitinii heewɓe kuudetaa jamyamo mo Tañnjaa waɗi o, no haalpulaar en mbiyrata nii : « ko ɓuri baagal yanii e woyndu » !
BAB
CEDEAO yowii Niiseer
Ñalnde talaata 20 oktoobar Mammadu Tañnjaa yuɓɓinii woote toɗɗagol 113 depitee. Woote ɗe mbaɗaani fitina. Ina wiyee wonde ko wootoyi ko, ko seeɗa, nde tawnoo luulndo politik e pelle renndo ko gedduɗe woote ɗe. Yanti heen, aduna oo kala ɗaɓɓiino yo woote ɗe njowe, walla kam ndirtinee. CEDEAO fadaani haa njeñtudi woote ɗe njalta, fellitii yowde Niiseer e waasde heptinde woote ɗe.
E nder bayyinaango saaktaango ñalnde talaata 20 oktoobar, hooreejo CEDEAO, hono Umaru Yar’Adua hooreejo leydi Niiseriyaa, wiyi wonde «woote ɗe no njuɓɓiniraa nii ko hutaade hooreeɓe CEDEAO ɗaɓɓunooɓe yo ɗe ndirtine, tee eɗum hollita wonde ardiiɓe leydi Niiseer ko fellitɓe jokkude yaɓɓude laabi sariya leydi ndi ». O jokki, «CEDEAO heptintaa ɗee woote tee Niiseer wontaa tawtore batuuji hooreeɓe dowlaaji kam e batuuji hilifaaɓe fedde nde ». Kono tan ɓe ngoppaanii Tañnjaa mosel : ɓe toɗɗiima masloowo, Niiseernaaɓe ina noddaa e batu diisnondiral ñalnde 30 oktoobar 2009 to Abuja.


text:
Ɓuttiɗde haa ɓurta ina haɗaa to Japon
Hol to leydi kaawisaaji heedi e winndere hee ? Ndiin leydi wiyetee haa hannde ko Japon. Toon to Japon, sariya ina dotti ɗo teddiindi gorko e debbo poti haaɗde. Hankadi, maa sariya reen ɓalli mon, tee, so ɓalndu neɗɗo ɓurtii ko dottaa koo, kuugal ina fawee e joom mum.
Ɓuttiɗde haa ɓurta ina haɗaa to Japon
Hol to leydi kaawisaaji heedi e winndere hee ? Ndiin leydi wiyetee haa hannde ko Japon. Toon to Japon, sariya ina dotti ɗo teddiindi gorko e debbo poti haaɗde. Hankadi, maa sariya reen ɓalli mon, tee, so ɓalndu neɗɗo ɓurtii ko dottaa koo, kuugal ina fawee e joom mum.
Gila 2008, ina farlininanoo e gollorɗi e njuɓɓudi laamu rewindaade e ɓetde nadorɗe gollotooɓe mum en dañɓe hakkunde duuɓi 40 e 74 e nder wicitaaji cellal poti waɗeede ɗii. Eɗi potnoo kadi waɗde wasiyaaji kollitooji nafoore coftal ɓalli, kam e ñaamdu seniindu e senaare nguurndam.
So ɓalndu gollotooɗo oo ustaaki hakkunde wicitaaji ɗiɗi, omo waawi faweede kuugal. Nadorde gorko fotaani ɓurde 85 santimeeteer (sm), nadorde debbo fotaani ɓurde 90 sm. Faandaare ɗuum wonnoo ko ustude ñawu jabet walla ɗaɗi e ɓernde, e tellinde ɓeto kolesterol e dummbo ɗaɗi. Fof noon ko mbele fereeji safaara ina ustoo.
Gollorɗi leydi Japon ina poti ustude fotde 10% gollotooɓe ɓe teddeendi mum ɓurti ɗo dottaa ɗoo e hitaande 2012 ndee, ɓe usta ɗum fotde 25% e hitaande 2015. Kono tan, ɗum rewaaka no feewi, sibu yoga e yimɓe njaɓaani waɗde hoolkisooji cellal katojinaaɗi ɗii. Ɗumɗoo kadi jeyaa ko e kaawisaaji yimɓe …
- Comci kaɓooji e baarte
Ɗuumɗoo ne kadi, ko to Japon. Ko ɗum huunde heewnde faayiida, sibu ko comci kaɓooji e keneeli ɗi mbelaani. Usin gooto biyeteeɗo Seiren ina feewni toon comci cakki (silipaaji, simbisaaji, kawase, …) kaɓooje e keneeli warñeende, haa teeŋti noon e keneeli ñooŋɗe – ko nanndi e naafɗe – e keneeli ɓalndu goɗɗi, walla mbiyen moɗooji ɗiin keneeli.
Kamɓe feewnuɓe ɗum ɓee, ɓe mbiyi ko heen ɓe ngoni jooni duuɓi keewɗi. Ɗo adan ɗoo, wonnoo miijo maɓɓe tan ko feewnude ko wayi no silipaaji moɗooji luuɓeeki, kono, ɓe miijotonoo ko yeeyde ɗum nder cafrirɗe. Kono, nde ɗum fuɗɗii yaltude tan, ko yimɓe fof ndiirani ɗum, haa arti noon e hoohooɓe mawɓe.
Nii woni, e ooɗoo sahaa, ɓe peewnii fotde 22 comcol, tuggi kawase haa e simbisaaji « moɗooji keneeli naafɗe » ekn
BAB


text:
Doge nguurndam hoodere
Ko heen koode pettata, ko punndi e gaasuuji woni e niiwo ngo, ko e mooɓondiral ɗeen geɗe koode tagatee e ballal pooɗal. Pettugol walla tagagol koode.
So niiwo ngo mabbi, renti, tamondiri e hoore mum sabu doole pooɗal, kala ko woni maggo e ɓakdi (matière) renndat hamondira waɗa morle morle, kala heen morlere nguleeki mum ɓeydo sabu ñookondiral
gaasuuji e punndi, so nguleeki ki yahi haa tolniima miliyoŋaaaji 10 °C, ko ɗoon boyagol morlere nde doolnata haa jaynge nge waɗta duppude mitte, hoodere jibinaama e boynagol mittere ndiƴƴam (hydrojen) haa rooyta heliyoom.
Kala morlere ɓurnde mawnude mooɓre ɓurata yaawde boyde e jalbude ɗo wonti hoodere ɗo, nguurndam hoodere no Naange men nge ni ina abbo e duuɓi miliyaaruuji 10.
So yahi haa ko hoodere nde duppatno ko gasi, woni ndiƴƴam ɗam gasi, nde yaaɓana duppude heliyoom o, ɓernde hoodere nde mabba tamondira won’dude e ɓeydagol nguleeki, laral hoodere dow ngal wona e fetaade e ɓuuɓtude, hoodere nde wonta maamaare woɗeere, nde sowoo cowe 50 haa 100 no nde fotnoo adan ni.
Ñifgol hoodere walla cu’ogol mu mina waɗi geɗe, ɗe pawii ko e mooɓre hoodere nde, so tawii ko hoodere fotnde hakindiinde, ɓernde nde heewi ko hamaade so heliyoom o rooyti, ko heddii e mayre ko saroo e weeyo, no ruulde ni, ɓernde nde wonta koodaatinel danayel, ngel jokka ɓuuɓde haa ngel ñifa ngel wonta koodaatinel ɓalayel, ɗuum woni kaaɗdi nguurndam ɗeen koode kakindiiɗe no naange men nge ni.
So tawii noon hoodere yahi haa mooɓre mum ɓuri naange fotde laabi 1.4 haa 5, ndeen hoodere ɓerɗe mayre heewi ko mabbude ko yaawi, ko heddi e mayre ko wejoo e weeyo, nde wonno ina yaawi, nde wayata tan ko no feetere ni, nde jalbat njalbeeki ndoolnuki fotde ko yimɓe ina tesko, nde ñifa walla nde usto, ɗuum waɗii ko yawti, hay siinnaaɓe meeɗi daarde ko way noon waɗiino to muyen hedde 1054 e nder lewru morso.
Ɗo jalbeendi natti ɗo, caggal nde hoodere nde fetti, ɓernde nde jokkat hamondirde e famɗitde haa wonta koodel korŋowel (étoile à neutrons) ko ɓuri heewde wuntude ko hoodere corfi.
So tawii ɓernde nde ko mawnde no feewi, cukkiri mayre doolnat sanne haa pooɗal yooɓo geɗe mayre fof, hay lewndu daɗataa, ko ɗoon nde wontata moɗal walla wuddere ɓaleere.
Hammadi jah
Eggaa ko e Blog Hammadi-Jah.Skyrock.com


text:
Kesam-Hesamaagu he nder Magooji Pulaar
Gargol série Jeewo “Diewo” he Piindi TV addii kesam-hesamaagu he mbaydi magoyaagal Pulaar. Koɗorɗe jooɗɗe, werlaaji kesi e ñaantule jooɗɗe ene cinka ayaawooji laaɓtuɗi ɗi karallaagal numerique newni gaamnogol mum en. Jillondiral pulaagu e tuubankaagal, walla mbiyen tan pinal saareyeewal. Sabu ngaal pinal saareyeewal jaalii hannde he aduna hee fof, waɗi kala jiɗɗo yahdude e aduna o alaa-e- sago ko maa o nokka he maggal.
So Allah, wonaa ko ngaal pinal weeɗata en koo fof potɗen jaɓde e ƴettude, kono wonaa ndeen toɓɓere njiɗɗen haalde. Njiɗɗen wiyde tan ko, kala ko njawatnoɗen he magooji men “fuɗɗibelaa addi jam en” ɗi ko, ko wayno koɗki e pinal saareyeewal ene tawee hannde he magooji kesi ɗii. Hayso tawii won pulaagu heewgu tawetenoogu he magooji gadani ɗii, nattii yiyeede he kesi ɗi. Kono eɗen mbaawi wiyde: “Bon, c’est la loi de progrès”.Kono kam heddiiɓe ɓee nattii daɗde en to bannge nate, ciŋkal e taariindi.
Succès Diewo, e karallaagal kesal ngal newnii kadi ɓeydagol magooji-doge (série) he ɗemngal Pulaar. Tawaa gooto heen kala alaa ko soap opera Ameriknaaɓe nawani ɗum haydara. Ko ɓooyaani ko, 26 Silto (Septembre), 2020, Nellewool TV kanum ne yaltinii mago-doge (serie) mum Yiiro Yaaro. Ko adii ɗuum eɗen nganndi goɗɗi njaltiino to Marodi TV, taw eɗen njiya heen yimɓe fatamlameeɓe ko wayno Adviser, mo taweede ɗum he nder mago hee tan ene dillina rewɓe e sukaaɓe. “Rewɓe Mbeelon”, mo Fulɓe Production, hayso tawii kanum wonaa pinal saare hollirta ne, toɓɓe ɗe mago ngoo joofotoo ɗee (Palaas dewbo he nder renndo, pasiraagal) ko jahduɗe e jamaanu, kadi ko geɗe ɗe renndo Haalpulaar en ene foti yuurnitaade. Ɗiin e goɗɗi bayɗi hono noon, ko jiidaa e magooji njalniika keewɗi tawateeɗi he BigweltaareTV. Gooto kala he ɗiiɗoo magooji, haysinno hono no kala soap opera ni, haalata koko yowitii he nguurndam galle, ɓesngu e giɗli ne, ene yuɓɓiniri ɗum he mbaydi mum keeriindi, ndi ene hollira ndaarannde hesere he ɗeen-ɗoon toɓɓe. Kono kadi kala heen garɗo ene hollira wonnde, mago Pulaar woni ko he ɓeydaade mawnude, ƴoƴde e hellifeede. Ɗuum ene seedtina he ɓurɗo hesɗude he majji o, Arɗo & Dieyla, mo Foutavision yaltini hanki 17 Colte (Fèvrier) 2021, tawa ko Saydu Bah mo 2STV woni heen magiyanke dowrowo o.
Mago, ko ngoonga nafata ko finndin’de e aybin’de won e jikkuuji walla aadaaji bonɗi; tinndina waylaare e taftaade jikkuuji bonɗi, kono mo wiy mago, wiya feernude ɓerɗe. Feernata ɓernde noon koko joom mum nanata walla yiyata wooɗe e mum walla kam welto heen. He oon fannu hannde magiyankooɓe Pulaar nana mbaɗa heen ko weɗɗa. Hayso tawii ko ngoonga, huunde ko nde weli fof e nde waawi ɓurde kadi welde; ko nde yooɗi fof e nde waawi ɓurde kadi ŋarɗude.


text:
Suudu sarɗi ɓenninii sariya kuccam jaŋde ngenndi ndii. He dow bismaango Jaagorgal Jaŋde ngenndi e mbayliigu Tippudi Nehdi e Jaŋde, Jokkorde pelle pinal pulaar, sooninke e wolof tawtoraama haa timmi joɗle diiwaaniyankooje e ngenndiije jowitiiɗe he diisnondiral paatungal he mbayliigu jaŋde. Ngool tawtoregol ubbitiino golle Duɗal ɗemɗe ngenndiije (DƊNg), addani yimɓe heewɓe tawtoranooɓe ñalɗi ɗii jaɓde jojjugol naattingol ɗemɗe ngenndiije pulaar, sooninke e wolof nder Tippudi Nehdi e Jaŋde Ngenndi ndii.
Caggal ɗuum, kawritte keewɗe e ɓatakeeji e jokkondire baɗdaaɗe e jaagorgal ngal, kam e wasiyaaji ɗi Jokkorde pelle ɗee sakkitnoo he kala heen daawal binndugol sariya kaa, haa huunde e wasiyaaji ɗii teskaa (Kuulal 7 paatungal he doŋle ekkol oo, Kuulal 55 paatungal he jaŋde mawɓe, huunde e taƴe Kuulal 65, e yeru) mballitii moƴƴitinde mo seeɗa.
Nii woni, Jokkorde pelle ɗee, gaa gaa geɗe jawniiɗe kam e jilɓooje gonɗe he sariya kaa, kam fof kadi e sunaade ko Parlemaan oo waasi teskaade huunde e wasiyaaji baɗanooɗi he nder winndannde sakkitiinde ndee, ine heɓtini wonde gooto he hujjaaji ɗiɗi (2) dowrowi dallinannde pelle ɗee jaɓaama, hono naattingol ɗemɗe pulaar, sooninke, e wolof he nder Tippudi Nehdi e Jaŋde leydi ndii, no ɗemɗe jannginirɗe e no ɗemɗe jokkondiral nii, ko jiidaa e cosgol « njuɓɓudi kalfinaandi ɗowde ƴellitgol ɗemɗe ngenndiije kam e ciynugol jaŋde ɗee ɗemɗe ».
Jokkorde pelle ɗee, caggal teeŋtingol heɓaare mum wallitde oo silsil no doole mum potiri, ine ɗaɓɓi he laamu nguu nde waɗata heen yimɓe e kaɓirɗe e ngalu katojinaangu ngam moƴƴinde golle ɗee, ine ɗaɓɓa he denndaangal dillooɓe heen ɓee nde ngaddata heen ballal mum en mbele ko huccanaa koo ine laatoo.
Jokkorde pelle ɗee ine ɗaɓɓi he denndaangal woƴaaɓe ndee Eɓɓaande, tuggan maa ko adii fof pelle pinal ɗee, nde ɓeydata darnde e pellital nder hare haɓetee ngam yettinde hujjaaji goɗɗi ɗii, haa teeŋti noon e laawɗingol ɗemɗe pulaar, sooninke e wolof.


text:
Tonngoode Fooyre Ɓamtaare yawtunde yaajnooma e nguyka kawgel Bakkaa e nder Muritani. En keeroraaki ɗuum. Hono ɗuum waɗii to Senegaal, to Niseer … Kono toon, joomum en mbattinoyi ko polis, caggal ɗuum ñaawoore fawi e mum en kuuge kasoo kiɓ, tawi ɗuum jiidaa e kuugal laamu, so haɗde joomum en waɗde ngeel kawgel ko heddii e mum en koo.
Tonngoode Fooyre Ɓamtaare yawtunde yaajnooma e nguyka kawgel Bakkaa e nder Muritani. En keeroraaki ɗuum. Hono ɗuum waɗii to Senegaal, to Niseer … Kono toon, joomum en mbattinoyi ko polis, caggal ɗuum ñaawoore fawi e mum en kuuge kasoo kiɓ, tawi ɗuum jiidaa e kuugal laamu, so haɗde joomum en waɗde ngeel kawgel ko heddii e mum en koo.
Muritani heeroraaki nguyka nder kawgelaaji. Alaa ɗo ɗum waɗataa. Kono, seerndi Muritani e leyɗe keddiiɗe ɗee, ko toon, so a jaggaama aɗa wujja e kawgel, ko kasoo mbaaltoytaa. E Muritani, so almuudo jaggaama ina wujja e kawgel, ina hasii ko yimɓe ɓe laamu halfini njuɓɓudi kawgel ngel e koye mum en ngarata ina ñaagoo deenoowo oo yo tiiɗno woppana mo, waasaa waɗde heen dille. So heewii heewii, kanko nannguɗo almuudo oo e junngo e faandu oo, o wiyetee tan ko yo o waɗ ciimtol (rappoor), o totta ardiiɓe kawgel ngel, almuudo oo jokka e kawgel mum. Ngool ciimtol ne haala mum wontaa haale.
So tawii ko laawol rewaa, jaggaaɗo ina wujja e kawgel, oon kawgel mum ko ɗoon foti joofde, sibu yaltinte saal kawgel, nawee ñaawoore.
Hikka, ɗuum waɗii to Senegaal e to Niiseer. Ñalnde aljumaa 24 sulyee 2015, kanndidaaji 15 e bakkaa jagganooɗi e nguyka bakkaa, ñaawaama to Ñaamee (Niiseer). Hade ɗuum ko ɓe sokanooɓe gila ñalnde ɓe nanngaa aɓe tiimtoo ndee. Yanti heen, gardiiɗo sarwiis kawgelaaji oo e cukko mum fof kadi, nanngaa cokaa. Ɓe pawaama kamɓe fof kuugal lebbi ɗiɗi kasoo kiɓ e lebbi joy kasoo “so a waɗtii”.
To Senegaal kadi, sukaaɓe rewɓe nayo jagganooɓe ina ngujja e kawgel Bakkaa pawaama kuugal hitaande kasoo “so mbaɗtii”. Kamɓe sukaaɓe rewɓe ɓee ɓe keɓtinii ko ɓe njooɓtoraa koo, sibu ɓe mbiyi ɓe njaɓii wonde ɓe coodi naamne cahtaaɗe ɗee ko e sanɗa gooto, 25 000 seefaa (CFA). “So a waɗtii” oo firti ko kuugal ngal ko ko yowaa, so waɗtii e nder daawal taƴangal ngal, ngal siynee ɗoon e ɗoon e hoore maa. Ɗum noon eɗen mbaawi wiyde ɓe malaama, hay so tawii kuugal ñaawoore kuuge ngal ko ɗoo tan haaɗani ɓe, ina heddii kuugal laamu (admistaraasiyoŋ), sibu, ina hasii, walla mbiyen nde geɗe ɗee ndewi laawol ndee, so a jaggaama aɗa tiimtoo walla aɗa wujja e kawgel, keewɗaa ko haɗeede waɗtude ngel duuɓi, walla nii haa cay !
E leydi men Muritani, won ɗo meeɗon nande neɗɗo nawaama ñaawoore sabu nguyka e kawgel ?


text:
Ko fayti e hebbinde faccirooji e firooji koolniiɗi ngam maanaaji al-quraan tedduɗo oo e huwtoraade ɗemɗe aduna ɗee
Yuurnaade firooji maanaaji al-quraan tedduɗo oo e ɗemɗe limtinɗe e waawde aawtaade e wiɗto
Firo maanaaji al-quraan tedduɗo oo fayde e ɗemngal pulaar, firi ɗum ko hentorde kanngameeji firo e ballondiral jokkol Galle islaam www. Islamhouse. Com 2022-02-09 - V1.0.1Yuurnaade firo ngoo
Firo maanaaji al-quraan tedduɗo oo e ɗemngal anngaleere, firi ɗum ko fedde hentorde kanngameeji firo e ballondiral islam haaws 2022-09-01 - V1.0.3Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal anngeleere, tummbuteere sellunde huɓtodinnde, saakti ɗum ko hentorde Annoore winndere 2022-07-20 - V1.1.1Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal anngeleere, firi ɗum ko takiy-diin Al-hilaali e Muhammad Muhsin Kaan. 2019-12-27 - V1.1.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal Anngeleere - doge joyi, firo D. Waliid beleyhas Al-umriy 2022-04-05 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal anngaleere, firi ɗum ko D. Arfiŋ. Yuurnitii ɗum ko D. Muhammad Hijaab 2022-08-10 - V1.0.2Yuurnaade firo ngoo
Firo maanaaji al-quraan tedduɗo oo fayde e ɗemngal farayse, firi ɗum ko Doktoor Nabiil Ridwaan, saakti ɗum ko hentorde Annoore winndere - muulngo hitaande 2017 2018-10-11 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal faraysiire, firi ɗum ko Rasiid Muyaas 2021-06-06 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo e ɗemngal farayseere, firi ɗum ko Muhammad Hamiidu Alllah. Ngo feewnitaama e njiimaandi hentorde kanngameeji firo, ina newnaa ƴellitaade e firo asliiwo ngam hollirde yiyannde e horde e ƴellito duumiingo 2022-01-10 - V1.0.1Yuurnaade firo ngoo - Aawtaade firo ngoo
Firo maanaaji al-quraan tedduɗo fayde e ɗemngal espaañ, firi ɗum ko muhammad Iisaa garsiya. Muulngo hitaande 1433 fergo 2021-03-15 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal espaañ, firi ɗum ko hentorde Annoore winndere. Muulngo hitaande 2017 2018-10-09 - V1.0.0Yuurnaade firo ngoo - Aawtaade firo ngoo
Firo maanaaji al'quraan fayde e ɗemngal espaañ - tummbutere Amrik latee, firi ɗum ko hentorde annoore winndere. Muulngo hitaande 2017 2018-10-09 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde ɗemngal portigaal, firi ɗum ko D. Hilmi Nasri. Ko seɗtaama e njiimaandi hentordu kanngameeji firo - hitaande 1440 2020-09-22 - V1.3.1Yuurnaade firo ngoo - Aawtaade firo ngoo
Firo maanaaji al-quraan fayde e ɗemngal Almaan, firi ɗum ko Abdullaah Al-saamit (farank bubanhaam) kam e D. Nadiim ilyaas. 2021-01-07 - V1.1.1Yuurnaade firo ngoo - Aawtaade firo ngoo
Firo maanaaji Al-quraan tedduɗo e ɗemngal Almaañ, firi ɗum ko Abuu Ridaa Muhammad ɓiy Ahmad ɓiy Rasuul. Muulngo hitaande 2015. 2016-11-27 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal itali, firi ngo ko Usmaan Al-sariif, saakti ngo ko hentordu kanngameeji firo hitaande 1440. 2022-08-29 - V1.0.2Yuurnaade firo ngoo
Firo maanaaji al-quraan e ɗemngal bulgari 2021-06-07 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal romeer, saakti ɗum ko kawtal islaam e pinal to room. Hitaande 2010 2022-03-27 - V1.0.0Yuurnaade firo ngoo
Firo maanaaji al-quraan e ɗemngal olannda 2022-09-26 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal tirki, firi ɗum ko Saabaan Bartis. Ngo feewnitaama e njiimaandi hentorde kanngameeji, ina newnaa ƴellitaade e firo asliiwo ngoo ngam hollitde yiyannde e horde e ƴellito duumiingo. 2019-12-26 - V1.1.0Yuurnaade firo ngoo - Aawtaade firo ngoo
Firo Maanaaji al-quraan tedduɗo oo fayde e ɗemngal turki, firi ɗum ko fedde hentorde nde kannfemeeji firo e ballal nokku galle islaam Www. Islamhouse. Com hitaande 1440. 2018-10-16 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal tirki firi ɗum dental annduɓe. Ngo feewnitaama e njiimaandi hentorde kanngameeji firo, ina newnaa ƴelluto e firo asliiwo ngoo ngam hollitde yiyannde e horde e ƴellito duumiingo 2017-05-23 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal asari, firi ɗum ko Aliw Kaan Musayif. Ngo feewnitaama e ganndal kanngameeji firo, ina newnaa ƴellitaade e firo asliiwo ngoo, ngam hollirde yiyannee e horde e ƴellito duumiingo 2021-11-23 - V1.0.2Yuurnaade firo ngoo
Firo maanaaji al-quraan tedduɗo oo e ɗemngal jorji, ko heen wonaa e golleede e njiimaandi hentorde kanngemeeji firo - ina newnaa ƴellitaade e majji ko ɗi doge joyi 2022-06-23 - V1.0.0Yuurnaade firo ngoo
Firo maaniiwo al-quraan fayde e ɗemngal makduun, firi ɗum yuurnitii ɗum ko dental annduɓe Makduun 2021-04-22 - V1.0.0Yuurnaade firo ngoo
Firooji maanaaji al-quraan fayde e ɗemngal Albaani, firi ɗum ko Hassaan Naahii, saskti ɗum ko duɗal Al-baani ngam miijanteeri islaamyankoori e peerndam islaam, muulngo hitaande 2006 2019-12-22 - V1.1.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal albaani firi ɗum ko fedde hentorde kanngemeeji firo e ballondiral islaam haaws ko heen wonaa e golleede 2022-06-15 - V1.0.0Yuurnaade firo ngoo
Firo maanaaji al-quraan tedduɗo oo e ɗemngal busni , firi ɗum ko Muhammad Muhaanoofitsa, muulngo hitaande 2013.yoga e aayeeje ɗee peewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2019-12-21 - V1.1.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo e ɗemngal busni , firi ɗum ko Basiim Kurkuut. Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2017-04-10 - V1.0.0Yuurnaade firo ngoo
Www. Islamhouse. Com ko nokku piroowo maanaaji al-quraan tedduɗo oo fayde e ɗemngal businiire, firi ɗum ko fedde hentorde kanngameeji firo e ballondiral nokku galle islaam. 2022-08-15 - V2.0.1Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal sirbi, firi ɗum ko fedde hentorde kanngameeji firo e ballondiral galle islaam. Islamhouse. Com 2022-02-21 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal ikren, firi ɗum ko D. Miikaa'iiwu yaaquubufitsa. Muulngo hitaande 1433 fergo. Ngo feewnitaama e ngardiigu hantorde kanngameeji firo, ina newnaa ƴellitaade e firo asliiwo ngoo ngam hollirde yiyannde e horde e ƴellito duumiingo. 2021-06-21 - V1.0.1Yuurnaade firo ngoo
Firo maanaaji al-quraan tedduɗo oo e ɗemngal kasiki, firi ɗum ko Kaliifa Al-taay. Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo 2017-03-30 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal usuki, firi ɗum ko Muhammad Saadiq Muhammad Yuusuf. Muulngo hitaande 1430 fergo ngo feewnitaa ko e njiimaandi hentorde kanngameeji firo, ina newnaa e ƴellitaade e firo asliiwo ngoo ngam hollirde yiyannde e horde e ƴellito duumiingo 2017-06-09 - V1.0.0Yuurnaade firo ngoo
Firo maanaaji al-quraan tedduɗo oo e ɗemngal Osobiki, firi ɗum ko Fedde hentorde Kanngameeji firo e ballondiral nokku galle islaam. Islamhouse. Com 2021-12-14 - V1.0.0Yuurnaade firo ngoo
Firo maanaaji al-quraan tedduɗo oo e ɗemngal usukibiire , firi ɗum ko Alaawu Al-diin Mansuur. Muulngo hitaande 1430 fergo Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2017-03-25 - V1.0.0Yuurnaade firo ngoo - Aawtaade firo ngoo
Mammbaay maanaaji al-quraan tedduɗo oo fayde e ɗemngal tajik, firi ɗum ko fedde hentorde kanngameeji firo wondude e jokkol galle islaam Www. Islamhouse. Com 2018-09-29 - V1.0.0Yuurnaade firo ngoo - Aawtaade firo ngoo
Firo maanaaji al-quraan fayde e ɗemngal tannji, firi ɗum ko kuuja miirof kuuja miir. Ngo feewnitaama e njiimaandi hentorde kanngameeji firo, ina newnaa ƴellitaade e firo asliiwo ngo, ngam hollirde yiyannde e horde e ƴellito duumiingo. 2022-01-24 - V1.0.2Yuurnaade firo ngoo
Firo maanaaji al-quraan tedduɗo oo e ɗemngal enndonisi firo eɓɓoore adiinde , Muulngo hitaande 2016 Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2022-05-26 - V1.1.2Yuurnaade firo ngoo - Aawtaade firo ngoo
Firo maaniiwo al-quraan tedduɗo oo fayde e ɗemngal indenosi ummiriingo to jaagorgal geɗe islaam ngal enndenosi , Ngo feewnitaama e njiimaandi hentorde kanngameeji firo, inanewnaa ƴellitaade e firo asliiwo ngoo mgam feññinde yiyannde e horo kam e ƴellito duumiingo. 2021-04-04 - V1.0.1Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal enndonisi, firi ɗum ko goomu ɓaggiingo e jaagorgal geɗe diine enndonisi. Ngo feewnitaama e ngardiigu hentorde kanngameeji firo, ina newnaa ƴellitade e firo asliiwo ngoo ngam hollirde yiyannde e horde kam e ƴellito duumiingo 2018-04-19 - V1.0.0Yuurnaade firo ngoo - Aawtaade firo ngoo
Www. Islamhouse. Com firo maanaaji al-quraan tedduɗo oo fayde e ɗemngal filipiin, firi ɗum ko fedde hentorde kanngameeji firo e ballondiral nokku galle islaam 2020-06-29 - V1.1.1Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal malayu, firi ɗum ko Abdullaay Muhammad basimiya 2021-01-27 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal siin, firi ɗum ko Muhammad Makiin. Ngo feewnitaama e ngardiigu hentorde kanngameeji firo, newnaama ƴellito e firo asliiwo ngo, ngam hollirde yiyannde e horde e ƴellito duumiingo 2022-09-07 - V1.0.2Yuurnaade firo ngoo - Aawtaade firo ngoo
ترجمة معاني القرآن إلى اللغة الصينية، ترجمها ما يولونج "Ma Yulong"، بإشراف وقف بصائر لخدمة القرآن الكريم وعلومه. 2022-05-31 - V1.0.0Yuurnaade firo ngoo
Firo maanaaji al-quraan tedfuɗo oo fayde e ɗemngal iger, firi ɗum ko mawɗo Muhammad Saalih. Ngo feewnitaama e ganndal hentorde kanngameeji firo, ina newnaa ƴellito e firo asliiwo ngam feññinde yiyannde e horde e ƴellito duumiingo 2018-02-20 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde ɗemngal Sapoo, firi ɗum ko Saydu Sato muulngo hitaande 1440 fergo 2022-08-31 - V1.0.6Yuurnaade firo ngoo - Aawtaade firo ngoo
Firo maanaaji al-quraan e ɗemngal korewal, nani ɓamtee e njiimaandi hentorde kanngameeji firo e ballondiral nokku islaam haaws islamhouse. Com 2022-03-03 - V1.0.3Yuurnaade firo ngoo
ترجمة معاني القرآن الكريم إلى اللغة الكورية، ترجمها فريق مركز رواد الترجمة بالتعاون مع موقع دار الإسلام islamhouse.com. جار العمل عليها 2022-03-03 - V1.0.0Yuurnaade firo ngoo
Firo maanaaji al-quraan fayde e ɗemngal fitanmi firi ɗum ko fedde hentorde kanngameeji firo e ballondiral nokku galle islaam 2021-08-19 - V1.0.4Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal Hasan Abdu Al-kariim. Ngo feewnitaama e njiimaandi hentorde firo, ina newnaa ƴellitaade e firo asliiwo ngoo ngam hollitde yiyaande e horde e ƴellito duumiingo. 2017-05-31 - V1.0.0Yuurnaade firo ngoo
Firo maanaaji al-quraan tedduɗo oo e ɗemngal taylannda, firi ɗum ko firi ɗum ko dental e fedde yaltuɓe jaaɓe kaaɗtirɗe e duɗe ɗemɗe ngenndiije to taylanndaa Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2016-10-15 - V1.0.0Yuurnaade firo ngoo
Firo maanaaji al-quraan tedduɗo oo e ɗemngal kameer, saakti ɗum ko fedde ƴellitde renndo lislaamyankeewo. Ngo kammbood. Muulngo hitaande 2012 2021-10-25 - V1.0.1Yuurnaade firo ngoo - Aawtaade firo ngoo
Www. Islaamhouwse. Com firo maanaaji Al-quraan tedduɗo oo e ɗemngal persinkoore, waɗi firo ngoo ko fedde hentordu kanngameeji firo, e ballondiral nokku galle islaam 2020-05-10 - V1.1.0Yuurnaade firo ngoo - Aawtaade firo ngoo
ترجمة تفسير السعدي إلى اللغة الفارسية. 2022-03-21 - V1.0.0Yuurnaade firo ngoo
Firo maanaaji Al-quraan tedduɗo oo e ɗemngal perseere kaŋŋeere, firi ɗum ko muuluuy Muhammad Anuur Bedkasaani 2021-02-16 - V1.0.0Yuurnaade firo ngoo
Firo Maanaaji al-quraan edduɗo oo fayde e ɗemngal kurdu, firi ɗum ko Muhammad Saalih Bamuki. Ngo feewnitaama e ganndal hentorde kanngameeji firo, ina newnaa ƴellitaade e firo asliiwo ngoo ngam fayndaare hollitde yiyannde mum e horde e ƴellito duumiingo. 2019-12-28 - V1.1.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal kurdiire, firi ɗum ko Salaah Al-diin Abdu Al-kariim. 2021-03-28 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal kurdiire karamannjiire, firi ɗum kl D. Ismaa'iilu Sukkayri 2022-01-13 - V1.0.0Yuurnaade firo ngoo
Firo maanaaji al-quraan e ɗemngal besto, firi ɗum ko Abuu sakariyaa Abdu Salaam, yuurnitii ngo ko muftii Abdul wali Kasn. Muulnde hitaande 1423 fergo 2020-06-15 - V1.0.1Yuurnaade firo ngoo
Firo maanaaji al-quraan tedduɗo oo e ɗemngal ebra, saakti ɗum ko hentorde nde galle kisal nde kudsu. 2022-03-07 - V1.0.2Yuurnaade firo ngoo
Firo maanaaji al-quraan tedduɗo oo e ɗemngal sordeen, firi ɗum ko firi ɗum ko Muhammad Ibraahiim jonkari Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2021-11-29 - V1.1.2Yuurnaade firo ngoo - Aawtaade firo ngoo
Firo Maanaaji Al-quraan tedduɗ oo e ɗemngal enndo, firi ɗum ko Asiis Al-haq Al-umri 2021-11-16 - V1.1.3Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal Banngali firi ɗum ko D. Abuubakri Muhammad Sakariyaa 2021-05-22 - V1.1.1Yuurnaade firo ngoo
Firo maanaaji Al-quraan fayde e ɗemngal marti, firi ɗum ko Muhammad Safii Ansaariy saakti ngo ko duɗal Al-bae (jeeri) Mommbay 2018-10-03 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal telgoo, firi ɗum ko Abdu Al-rahiim ɓiy Muhammad. 2020-06-03 - V1.0.2Yuurnaade firo ngoo
Firo maanaaji al_quraan tedduɗo oo e ɗemngal gujrati, firi ɗum ko rabilaa al-umri hoyreejo hentorde wiɗtooji islaam e jaŋde - Naadiyaad Guujraat, saakti ɗum ko fedde Al-bar Mummbaay 2017 2022-08-29 - V1.1.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal malaybari, firi ɗum ko Abdu Al-hamiid Haydara Al-madani Wukanhi Muhammad 2021-05-30 - V1.0.3Yuurnaade firo ngoo - Aawtaade firo ngoo
Firo maanaaji Al-quraan tedduɗo oo e ɗemngal Asaami, firi ɗum ko mawɗo biyeteeɗo Rafiiq al-islaam Habiibu Al-rahmaan. Hitaande firo ngoo ko 1438 fergo. 2022-04-10 - V1.0.3Yuurnaade firo ngoo - Aawtaade firo ngoo
Firo maanaaji al-quraan tedduɗo oo e ɗemngal tamili, firi ɗum ko Umar Sariif ɓiy Abdu al-salaam 2022-07-31 - V1.0.2Yuurnaade firo ngoo - Aawtaade firo ngoo
Firo maanaaji Al-quraan tedduɗo oo fayde e ɗemngal tamili, firi ɗum ko mawɗo Abdu Al-hamiid Al-bakuwi 2021-01-07 - V1.0.1Yuurnaade firo ngoo - Aawtaade firo ngoo
Www. Islamhouse. Com firo maanaaji al-quraan tedduɗo oo fayde e ɗemngal sanhali, firi ɗum ko fedde hentorde kanngameeji firo e ballondiral galle islaam 2022-09-06 - V1.0.3Yuurnaade firo ngoo - Aawtaade firo ngoo
Firde maanaaji al-quraan e ɗemngal napali - firi ɗum ko fedde koreeji Hadiis nde nepal 2021-03-11 - V1.0.1Yuurnaade firo ngoo
Firo maanaaji al-quraan tedduɗo oo fayde e ɗemngal sawahili, firi ɗum ko Ali Muhsin Al-barwani 2021-03-09 - V1.0.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal sawaahili, firi ɗum ko Doktoor Abdullaay Muhammad Abuubakri. E mawɗo Naasir Kamiis. 2016-11-28 - V1.0.0Yuurnaade firo ngoo
Firo Maanaaji Al-quraan tedduɗo oo e ɗemngal Somali, firi ɗum ko mawɗo Muhammad Ahmad Abdi muulngo 1412 figo. Ngo feewnitaama e ngardiigu hentordu kanngameeji firo, ina newnaa ƴellitaade e firo asliiwo ngoo ngam hollirde miijo Mum hordde e ƴellitngo duumiingo. 2022-01-23 - V1.0.5Yuurnaade firo ngoo
Firo maanaaji al-quraan tedduɗo oo e ɗemngal somali, firi ɗum ko Abdullaahi Hasan Yaaquub 2022-09-27 - V1.0.3Yuurnaade firo ngoo - Aawtaade firo ngoo
Firo maaniiwo al-quraan tedduɗo oo fayde e ɗemngal amhari, firi ɗum ko Mawɗo Muhammad Saadiq e Muhammad ɗiɗaɓo Habiib. Ngo feewnitaama e njiimaandi hentorde kanngameeji firo, inanewnaa ƴellitaade e firo asliiwo ngoo mgam feññinde yiyannde e horo kam e ƴellito duumiingo. 2019-12-25 - V1.1.0Yuurnaade firo ngoo - Aawtaade firo ngoo
Firo maanaaji al-quraan tedduɗo oo e ɗemngal yurba, firi ɗum ko mawɗo Abuu Rahiima Miikaa'iil aykuuniy. Muulngo hitaande 1432fergo 2021-11-16 - V1.0.6Yuurnaade firo ngoo - Aawtaade firo ngoo
Firo maanaaji al-quraan tedduɗo oo e ɗemngal hawseer, firi ɗum ko Abuubakri Ngo feewnitaama e ngardiingo hentorde kanngameeji firo, ina newnaa ƴellitaade e firo asliiwo ngoo ngam feññinde yiyannde e horde e ƴellito duumiingo. 2021-01-07 - V1.2.1Yuurnaade firo ngoo - Aawtaade firo ngoo
Firooji maanaaji al-quraan tedduɗo oo fayde e ɗemngal aromiire, firi ɗum ko Gaali Ababuur Abaguna. Muulngo hitaande 2009 2017-03-19 - V1.0.0Yuurnaade firo ngoo - Aawtaade firo ngoo
ترجمة معاني القرآن الكريم الى اللغة العفرية، ترجمها مجموعة من العلماء برئاسة الشيخ محمود عبدالقادر حمزة. 1441هـ. 2022-05-24 - V1.0.0Yuurnaade firo ngoo - Aawtaade firo ngoo
Firo maaji al-quraan tedduɗo oo fayde e ɗemngal ugannda, firi ɗum ko fedde duɗal afrikeewal ngam ɓesninde 2019-10-13 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal enko, firi ɗum ko Foodiy/Suleymaan Kanti. 2021-11-28 - V1.0.0Yuurnaade firo ngoo
Firo maanaajial-quraan tedduɗo oo fayde e ɗemngal enko, firi ɗum ko karamo /Baabaa MaaMaaDi Jaani 2021-12-20 - V1.0.3Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal keñaranndiiwal, firi ɗum ko fedde juulɓe Ruwannda. 2022-08-21 - V1.0.3Yuurnaade firo ngoo - Aawtaade firo ngoo
Firo maanaaji al-quraan tedduɗo oo fayde e ɗemngal degbani, firi ɗum ko Muhammad Baabaa Gotobo 2020-10-29 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemngal siisii, fari ɗum ko Kaaliid piitalaa. Tummbutere hitaande 2020 2022-04-04 - V1.0.0Yuurnaade firo ngoo
Firo maanaaji al-quraan tedduɗo oo fayde e ɗemndal Astani, firi ɗum ko mawɗo Haaruuna Ismaa'iila 2021-08-31 - V1.0.2Yuurnaade firo ngoo
Firo maanaaki al-quraan e ɗemngal yo, firi ɗum ko Muhammad ɓiy abdu al-hamiid suleyka 2020-12-06 - V1.0.2Yuurnaade firo ngoo
Firo maanaaji al-quraan tedduɗo oo fayde e ɗemngal pulaar, firi ɗum ko hentorde kanngameeji firo e ballondiral jokkol Galle islaam www. Islamhouse. Com 2022-02-09 - V1.0.1Yuurnaade firo ngoo
Firo maanaaji al-quraan tedduɗo oo fayde e ɗemngal linngelaa, firi ɗum ko Sakariyaa Muhammad balinngogo 2021-09-27 - V1.0.0Yuurnaade firo ngoo
Raɓɓiɗiinde e facciro al-quraan e ɗemngal arab, ummiriindi hentorde facciro ngam jaŋdeeli al-quraan. 2017-02-15 - V1.0.0Yuurnaade firo ngoo - Aawtaade firo ngoo
Firo turkiiwo raɓɓiɗiniingo e facciro al-quraan tedduɗo oo, ummiriingo to hentorde facciro nde jaŋdeeli alquraan-yankooji 2021-08-22 - V1.1.0Yuurnaade firo ngoo - Aawtaade firo ngoo
Firo farysiiwo raɓɓiɗiingo e facciro al-quraan tedduɗo oo ummiriingo to hentorde facciro ngam jaŋdeeji al-quraan 2019-10-03 - V1.0.0Yuurnaade firo ngoo - Aawtaade firo ngoo
Firo enndenisiiwo tonngaango e facciro al-quraan tedduɗo oo ummiriingo to hentorde facciro wonannde jaŋdeeli al-quraan 2017-01-23 - V1.0.0Yuurnaade firo ngoo - Aawtaade firo ngoo
Firo taminiiwo raɓɓiɗngo ngam faccirde quraan tedduɗo oo, ummoraade e facciro jaŋdeeji al-quraan 2019-02-10 - V1.0.0Yuurnaade firo ngoo - Aawtaade firo ngoo
Firo busniiwo raɓɓiɗngo facciroowo quraan tedduɗo oo, ummiriingo to hentorde facciro ngam jaŋdeeji al-quraan 2019-04-15 - V1.0.0Yuurnaade firo ngoo - Aawtaade firo ngoo
Firo italiiwo raɓɓinaango e facciro al-quraan tedduɗo oo ummiingo e hentorde facciro wonannde jaŋdeeli al-quraan 2019-04-15 - V1.0.0Yuurnaade firo ngoo - Aawtaade firo ngoo
Firo espaƴiiwo raɓɓiɗinaango ngam faccirde al-quraan tedduɗo oo, ummiriingo hentorde facciro ngam jaŋdeeli al-quraan 2020-12-31 - V1.0.0Yuurnaade firo ngoo - Aawtaade firo ngoo
Firo filipiniiwo raɓɓiɗngo ngam faccirde al-quraan tedduɗo oo, ummiriingo to hentorde facciro jaŋdeeji al-quraan 2017-01-23 - V1.0.0Yuurnaade firo ngoo - Aawtaade firo ngoo
Firo benngaliiwo raɓɓiɗngo ngam faccirde al-quraan tedduɗo oo, ummiriingo to hentorde facciro ngam jaŋdeeli quraan 2020-10-15 - V1.0.0Yuurnaade firo ngoo - Aawtaade firo ngoo
Firo persiiwo raɓɓiɗngo facciroowo al-quraan tedduɗo oo ummiriingo to hentorde facciro ngam jaŋdeeli alquraan 2017-01-23 - V1.0.0Yuurnaade firo ngoo - Aawtaade firo ngoo
Firo siiniiwo raɓɓiɗngo facciroowo al-quraan tedduɗo oo, ummiriingo to hentorde facciro ngam jaŋdeeji al-quraan 2020-09-29 - V1.0.0Yuurnaade firo ngoo - Aawtaade firo ngoo
Firo saponiiwo raɓɓiɗngo facciroowo al-quraan, ummiriingo to hentoede facciro ngam jaŋdeeli al-quraan 2020-10-01 - V1.0.0Yuurnaade firo ngoo - Aawtaade firo ngoo
Firo asaamiiwo raɓɓiɗngo e firde Alquraan tedduɗo oo, ummiriingo hentorde facciro ngam jaŋdeeli al-quraan. 2021-08-24 - V1.0.0Yuurnaade firo ngoo - Aawtaade firo ngoo
Firo milibariiwo raɓɓiɗngo firoowo al-quraan tedduɗo oo, ummiriingo to hentorde facciro Ngam jaŋdeeli al-quraan. 2021-09-07 - V1.0.0Yuurnaade firo ngoo - Aawtaade firo ngoo
Firo kamiriiwo raɓɓiɗngo firoowo al-quraan tedduɗo oo, ummriingo hentorde facciro jaŋdeeli alquraan 2021-09-14 - V1.0.0Yuurnaade firo ngoo - Aawtaade firo ngoo
Tafsiir ɓeeɓnaaɗo baɗaaɗo e ɗemngal arab, ummiriiɗo to renndorde Fahd Muuloore Kaamiluuji Tedduɗi ɗii to Madiina al-munawara 2017-02-15 - V1.0.0Yuurnaade facciro ngoo - Aawtaade facciro
Maanaaji kelme al-quraan deftere Al-siraaj laɓɓinoore kelme janane ɗe al-quraan 2017-02-15 - V1.0.0Yuurnaade facciro ngoo - Aawtaade facciro
Gollirɗe peemtuɗe ƴellinooɓe faynditiingo alɗinde loowdiiji ɗi ƴellitinoowo soklata e fuɗɗude tippude mum yowitiindi e al-quraan tedduɗo oo


text:
Ko Iisa Almasiihu wannginani Yahaaya
Bannginol
Habaru dow dewtere ndee
Yahaaya, gooto nder *lilaaɓe Iisa *Almasiihu sappo e ɗiɗo, winndi dewtere inndiraane Bannginol. Daliila gaɗɗo o winndi dewtere ndee woni semmbinɗinde goonɗinɓe Iisa *Almasiihu, munya torra ka ɓe ngoni nder mum fuu. Ɓe ngatta tammude maɓɓe he gartol Iisa *Almasiihu. Gartol ngool nder mum o wardata he teddungal.
Dewtere ndee soomi kujje tati. Arannde nii, inde holla Laamu Alla e *Almasiihu mum. Ɗiɗaɓel, inde holla laamu mbonngu, laamu Seyɗan nder duuniyaaru, he no Seyɗan torrirta goonɗinɓe Iisa *Almasiihu. Amma Alla heɓan jaalorgal kuuɓugal dow Seyɗan daliila Iisa *Almasiihu. Tataɓel, ko woni nder duuniyaaru fuu hi'an gartol Iisa *Almasiihu ngam Iisa *Almasiihu woni fuɗɗorde e timmoode huune fuu. Kanko woni laamiiɗo laamiiɓe.
Ko winndaa nder dewtere ndee :
Barke dewtere ndee (1.1-3)
Cannooje yahde he kawriiɗe goonɗinɓe jeɗɗi (1.4-8)
Almasiihu wanngani Yahaaya (1.9-20)
Filla ɗereeji yahde kawriiɗe goonɗinɓe Iisa jeɗɗi (2.1–3.22)
Mawninol Alla dow kammu (4.1-11)
Dewtere Alla e kaatimiije mum jeɗɗi (5.1–8.5)
Daaɗe luwe jeɗɗi (8.6–11.19)
Filla debbo gom, kuuŋa mboɗaa gom e dabbaaji bonɗi ɗiɗi gom (12.1–13.18)
Bannginooje feere-fereeje gom (14.1–15.8)
Nyeɗerɗe tikkere Alla jeɗɗi (16.1-21)
Jaalorgal dow murtuɓe he Alla (17.1–20.10)
Nyannde darŋal (20.11-15)
Kammu kesu, duuniyaaru heyru e Ursaliima keso (21.1–22.5)
Habaru gartol Iisa (22.6-21)
1
Barke dewtere ndee
1-2 Dewtere ndee hawri kujje cuuɗaaɗe ɗe Iisa *Almasiihu wanngini. Alla holli mo ɗe ngam o wannginana maccuɓe mum, ko waroyta fuu nder ko ɓooyataa. Nden Iisa lili maleykaajo mum hollowa ɗe Yahaaya. Yahaaya, maccuɗo Iisa oo duu, seedake ko huune fuu ko o hi'i no haala Alla non ka Iisa *Almasiihu wanngini. 3 Belɗo hoore woni jannguɗo dewtere annabaaku ndee. Welɓe ko'e ngoni hettiniiɓe haalaaji annabaaku nguu dey njogiti ko winndaa nder maggu. Hakiika, wakkati kaalaaɗo dow kujje ɗeen ɓadake.
Cannooje yahde he kawriiɗe goonɗinɓe jeɗɗi
4 Miin Yahaaya, winndani kawriiɗe goonɗinɓe jeɗɗi tawaaɗe nder leydi Asiya.
Jam e moƴƴere ƴuwɗo to Alla gonɗo, gonnooɗo, e gonoowo, jam e moƴƴere ƴuwne to ruuhuuji jeɗɗi gonɗi yeeso jooɗorgal laamu makko, jam e moƴƴere ƴuwɗo to 5 Iisa *Almasiihu, seedeejo kolniiɗo, arano ummintinaaɗo, laamiiɗo laamiiɓe duuniyaaru fuu ngonda he mooɗon.
*Almasiihu hiɗi en, soptini en he baawɗe hakke meeɗen har ƴiiƴam makko ndufaaɗam. 6 O waɗi en laamiiɓe e *cakkanooɓe Alla ngam ngollanen Alla Baabiiko ! Teddungal e baawɗe tabbita he Iisa *Almasiihu faa abada abadin. Aamiin !
7
—Ndaaree, omo warda he duule.*
Himɓe fuu no ngi'an mo,
baa tontunooɓe mo.
Lenyi duuniyaaru fuu no mboytoto ngam makko.†
Hakiika non.
Aamiin !
8
Alla Joomiraawo Jom baawɗe, gonɗo, gonnooɗo e gonoowo, wi'i : « Miin woni fuɗɗorde, miin woni timmoode. »‡
Almasiihu wanngani Yahaaya
9 Miin Yahaaya banndiraawo mooɗon goonɗinɗo Iisa. Mi hawti he mooɗon nder torra, nder laamu makko e nder tittinkinaaku ngu o ƴami en. Mi yaaraama semmbe semmbe dow duune Patamos ngam mi waajake haala Alla, mi haali ko ceediimi dow Iisa.
10 Alal, nyalaane Joomiraawo, keewumi *Ruuhu Alla, sey nanumi gaɗa am daane toowne gom hano daane luwal. 11 Daane ndeen no wi'a :
—Winndu ko ngi'ataa ɗum nder dewtere, lilda nde kawriiɗe goonɗinɓe jeɗɗi ɗee : Hawriine wonnde Efeesu, Simirna, Pergamu, Tiyatira, Sardes, Filadelfiya he Lawdikiya.
12 Njeeƴitiimi ngam hi'ude gonɗo no haalda he am, sey ngi'umi fitillaaji kanŋe jeɗɗi. 13 Caka fitillaaji ɗiin no tawa goɗɗum nannduɗo he *Ɓii-Neɗɗo, omo ɓornii jabbaare, omo haɓɓi wakkaare kanŋe dow gabaare makko. 14 Gaasa hoore makko no rawni tar hano haabu. Gite makko no njayna hano ɗemle hiite. 15 Koyɗe makko no njalɓita hano no njamndi mboɗeeri jalɓitirta, wojja coy nde ndi wattaama nder hiite. Daane makko no wa'i iido ilol diyeele ɗuɗɗe. 16 Omo jogii nder nyaamo makko koode jeɗɗi. Takubaahi mbelki, ki kunndule ɗiɗi no wurtoo nder hunnduko makko. Yeeso makko no yayna hano no naange yaynirta caka nyalooma.
17 Wakkati ngi'umoomi, sey caamumi yeeso makko hano maayɗo. O yowi junngo makko nyaamo dow am, o wi'i kam :
—Taa hulu ! Miin woni artuɗo, miin woni cakitittooɗo. 18 Mi duumiiɗo. Mi maayiino, amma joonin miɗo wuuri faa abada abadin. Miɗo woodi baawɗe dow maayde he laahara. 19 Ndenne, winndu ko ngi'uɗaa, he ko woni no waɗa joonin he ko waɗoyta yeeso. 20 Ndaa, maana koode jeɗɗi cuuɗiiɗum ɗe ngi'uɗaa nder nyaamo am nii : Koode jeɗɗi ɗeen ngoni maleykaaɓe kawriiɗe goonɗinɓe jeɗɗi. Maana fitillaaji kanŋe jeɗɗi ɗiin duu woni kawriiɗe goonɗinɓe jeɗɗi.


text:
Njulaagu ɓaleeɓe (traites négrières) ko njeeygu miliyoŋaaji miliyoŋaaji ɓaleeɓe jeyanooɓe e Afrik hirnaange e Afrik hakkundeejo e Afrik fuɗnaange waɗtanooɓe jiyaaɓe, njulaagu nduumiingu fotde duuɓi teemedde keewɗe. Ngam faamde nguu njulaagu, alaa e sago teskodo-ɗen geɗe jeegom garooje ɗee : 1. Ko ɓaleeɓe njiyɗintenoo; 2. Njulaagu nguu ina waɗɗini goodgol juɓɓule jokkondirɗe, naatnaatondirɗe; 3. Yimɓe jiyɗintenooɓe ɓee mbaawaano dañde ronooɓe, sibu aɓe kaɗetenoo yeñtinde; 4. Nokku ɗo yimɓe ɓee nanngetee ɗoo, ɓe njiyɗinee ɗoo, ina deestondiri e nokku ɗo ɓe njeeyoytee ɗoo ; 5. Ina hasii njulaagu nguu tuugoo e gostondiral hakkunde addooɓe ina njeeya ɓee e soodooɓe ɓee; 6. Won e laamuuji gardinooɗi leyɗe Afrik ɗee ina njaɓnoo nguu njulaagu, tee ina njoginoo heen nafooje keewɗe.
Teret ina foti seerndee e njiyaagu, sibu njiyaagu ko « ko pawgol e neɗɗo denndaangal mbaawkaaji walla huunde e mbaawkaaji jotondirɗi e hakke jeyi ». Teret noon ina ɗaɓɓi goodgol njiyaagu, kono wonaa njiyaagu woodii tan, teret woodii : njiyaagu woodii gila teret woodaani, yeru e nder Worgo Dowlaaji Amerik dentuɗi e nder teeminannde 19ɓiire.
Teretaaji ɓaleeɓe ko kewu e nder daartol, kewu jaajɗo bonannde sabu keewgol loraaɓe heen ɓee, kam e keewgol peeje jiyɗingol e limtilimtingol yah-ngartaaji e nder jolɗe juutɗe. Eɗen mbaawi sifaade heen teretaaji tati : teret fuɗnaange, teret hirnaange e teret nder Afrik.
Njulaagu jom doole en
Teret ɓeleeɓe faade hirnaange ina ɗaɓɓunoo ndaɗɗudi ngalu keewngu sabu ina soomnoo tanaaji koninkaagu keewɗi : a tawataa e waɗatnooɓe ɗum ɓee fitiram golle en walla julaaɓe tokosɓe, kono ɓurnoo heewde e maɓɓe ko ofiseeji toowɗi, ina hasii kadi tawa ko ɓalliiɗi laamu no feewi, walla joom en jawdi anndaaɓe. Ko wayi no Henry Morgan mo nganndu-ɗaa ko neɗɗo gaadoraaɗo, so tawii heƴii e nguu njulaagu, ko sabu mum wonnoode mawɗo taƴooɓe to Karaybe e darorɗe kitaale 1670.
Ko ɓuri heewde e armateer en (toppitiiɓe laaɗe ndiyam) ko koyngal tan njoginoo e golle teret ɓaleeɓe ɗee, ngam ustude tanaaji (so wonaa ko wayi no galle ganndiraaɗo Montaudouin). Nii woni, e nder tufnde teret ɓaleeɓe ɓurnde mawnude e Farayse, hono Nantes, laaɗe teret ɗee ko hedde joyaɓal laaɗe tufnde ndee fat.
Julaaɓe aadee en ɓee ko yimɓe hulanooɓe, hormoraaɓe sabu mbaawka mum en ka alaa ɗo haaɗi. Hakkunde 1 665 e 1 750 (e nder duuɓi 85) ngalu maɓɓe ɓeydiima no feewi e sahaa mo kaalis heewaano tee mbaylaandi woodaano. Ko sabu ɗeen doole ngaddani Angalteer e Farayse waɗtude huuɓnande Espaañ soklaaji mum to bannge jiyaaɓe, Espaañ mo aadi (nanondiral) Tordesillas haɗnoo yettaade tufɗe Afrik (ɗum noon fagganoyaade hoore mum jiyaaɓe).
Terete (teretaaji) tati mawɗe ɓaleeɓe (lappi tati mawɗi njulaagu ɓaleeɓe)
Teret fuɗnaange oo rewratnoo e laabi njulaagu laamlaamuuji aarabeeɓe e Usmaaniiji (ottaman, Turki) rewrude e Saharaa e geec Mediteraane e maayo Ɓaleewo, e maayo Woɗeewo. Kañji ɗiiɗoo lappi kuuɓnantunoo gure mawɗe Afrik rewo e duungel arabiyeewel (péninsule arabique) e Turki, soklaaji mum en to bannge jiyaaɓe. E yonta hakkundeejo huunde e jiyaaɓe ɓee mbattinoytunoo ko haa Orop bannge worgo, gonnooɗo e njiimaandi juulɓe : ɗum woni Al-Anndaluus to duungel iberiyeewel haa teem 15ɓiire, Sisil haa teem 11ɓiire, Balkaan e yonta Usmaniijo (Ottoman) tuggi teem 14ɓiire. Caggal yonta hakkundeejo oo, huunde e jiyaaɓe ɓaleeɓe nawaama haa Riisi, rewrude e laamaandi Usmaniiri njiimnoondi saraaji maayo Ɓaleewo fof.
Ina wiyee wonde Teret fuɗnaange oo fof ɓuri duumaade e juutde (tuggi teeminannde 7ɓiire haa 1920) e terete tati ɗee. Ko ɗuum waɗi, e kuuɓal, ko kanngal ɓuri heewde ko jiyɗini (fotde 17 miliyoŋ ɓaleejo e wiyde won ɓeen daartooɓe). Tee, kanko teret fuɗnaange oo, o toɗɗanooki ɓaleeɓe tan, omo yettiinoo leƴƴi goɗɗi, ina heen nii oropnaaɓe seeɗa. O yettiima huunde e Asii hakkundeejo e Orop ɗo leƴƴi slaaw en koɗi (slaves), o saabiima ruggooji e dahngooji e nder renndooji kerecee en (worgo Orop, Laamlaamu bisantiin). Bannge goɗɗo oo, binndi Jawaneeji kam e binndanɗe aarabeeje ina kollita wonde Enndonoosi ina jogodinoo e nokku geec eñnjeejo oo kam e Afrik jotondire njulaagu haa teeminannde IXɓiire e Xɓiire. Ɗiin binndi ina kaala haala jiyaaɓe Jengi (zengi), gollotonooɓe to Jawa walla rokkaaɓe galle laamu Siin. E Arab, Zeng walla Ɗani joopinoo ndeen Afriknaaɓe jiimɓe e geec.
Faccirooji : ————————————-
Aadi (traité) Tordesillas (/tɔʁdɛsijas/) ko aadi hakkunde leyɗeele gaadondiranooɗe e les njiimaandi pap ñalnde suwee 1494. Faandaare makko wonnoo ko feccude « Leydi Kesiri » (Le Nouveau Monde) kisanooɗo ko sooyre (terra nullius), hakkunde doole koloñaal ƴuuñatnooɗe e oon sahaa ɗee, hono Castille (Kastiiy) e Portugaal. Aadi oo ina sifoo keerol ngol to jurol gonngol hedde 1 770 km bannge hirnaange duuɗe Kapweer (ngool jurol woni hannde ko e ngolɗoo kumol : 46° 37′ hirnaange.)
Duungel Iberiyeewel (péninsule ibérique) : Taarii Duungel Iberiyeewel ko Geec Mediteraane (bannge worgo) e Geec Atalantik (bannge hirnaange worgo haa hirnaange rewo) kaaƴe Pyrénées (kaaƴe Pirenee bannge rewo) hakkunde Farayse e Espaañ. Woni e duungel hee hannde ko Espaañ (80%), e Portigaal (15%) e huunde e soɓɓunde worgo Farayse (6%), dowla Anndoor (< 1%) e Gibraltaar (<1%) (wonnde e njiimaandi Angalteer). Yimɓe maggel ina milletenoo e 54 miliyoŋ neɗɗo e hitaande 2005.
Duungel arabiyeewel (péninsule arabique) : Arabi walla duungel arabiyeewel (shibh al-jazīra al-ʿarabīyah) walla kadi ɗeɓi-duunde aarabeeɓe (jazīratu Al-ʿArab) ko duungel jaajngel gonngel bannge hirnaange worgo Asi, ɗo jokkorgal hakkunde mum e Afrik ɗoo. Ngel hiisetee ko e diiwaan Fuɗnaange-ɓadiiɗo. Engel heewi faayiida to bannge ngonka politik (Seopolitik) sabu ngaluuji petroŋ e gaas ubbiiɗi toon.
Leydi Arabi Sawudit (Sawuud) : Sawuud ɓilii ko hakkunde corfuɗi Suyees e Agaba e maayo woɗeewo bannge hirnaange. Bannge hirnaange worgo ko sorfundu Aden. Bannge worgo ko geec ennjeejo. Bannge fuɗnaange worgo ko maayo Arabi. E bannge fuɗnaange ko sorfundu Oman e sorfundu persiiru. Keerol rewo ngol noon ina waawi wiyeede ko gewol Fuɗnaange (hirnaange rewo) e wertallo Mesopotaami, haa teeŋti e maayo Euphrate (Ofrat) (bannge fuɗnaange rewo).
Mesopotami, to bannge firo ko « Hakkunde maaje », ko diiwaan daartiyeejo e Fuɗnaange-Ɓadiiɗo gonɗo hakkunde Tigre e Ofrat. Ko ɓuri heewde e makko woni ko e Irak hannde oo. Leyɗe gonɗe e duungel aarabeewel ko Sawuud e Yemen e Oman e Kataar e Amiraaji arab dentuɗi e Kuwoyti e Bahreyn.
Java (Jawa e enndonoosiire) ko duunde wonnde to Enndonoosi.
Bookara Aamadu Bah
Ƴoogirde : Wikipedia